open-index/open-wikipedia-markdown huggingface dataset:
పర్ణములు

;thumb|పుషించని మొక్క - ఫెర్న్
;వర్గము: పుష్ప రహితము. వంశము (దారు వంతము) **పర్ణములు**.

;వర్గము: పుష్పవంచము:

పువ్వుల తోటలలో కుండ్ల యందు మొలచుచు ఎన్నడును పుష్పింపని చిన్నమొక్కలను మనము చూచు చున్నాము. అవియే పర్ణములు. కుండ్ల యందు మొక్కల వలె నున్నవి ఆకులే. వాని ప్రకాండము మట్టిలో గప్పబడి యున్నది. ఆకులు బహు భిన్న మిశ్రమ పత్రములై యుండుట చేత అవి కొమ్మల వలె నగపడు చున్నవి. ఇవి సాధారణముగ నన్నియు చిన్న మొక్కలే గాని కొన్ని చెట్ల వంటివి కూడా ఉన్నాయి.
కొన్ని నీళ్ళలోనే యుండును. చెట్లకు వేరులున్నట్లు వీనికిని వేరులు వంటివి గలవు. ఇవియు ఆకులును, అన్ని వేరులు ఆకులు చేయునట్లే, ఆ యా పనులు చేయు చున్నవి. వేరు ప్రకాండముల అంతర్భాగముల నిర్మాణ్ము వేరు వేరు పర్ర్ణములందు వేరు వేరు విధములుగా నున్నది. పర్ణముల వంటివి యితర మొక్కలు కొన్ని గలవు. వీనిలోను మరి యొక విధమున నున్నది. ఎందులోను పువ్వులు పూసెడు చెట్లలోనున్నట్లు లేదు.

చెట్లలో సంతాన వృద్ధికి కారణమగు సంగములు పుష్పములని దెలిసి కొంటిమి. కాని వీనిలో పుష్పములు లేవు. కాన *సిద్ధి బీజములు * గలుగు చున్నవి. పర్ణములలో సిద్ద భీజాశయములు ఆకులు కడుగు వైపున అంచు వద్ద పొక్కులు పొక్కులుగ్తా నున్నవి. అవి పెరుగు చోట, కొంచెము గోదుమ వర్ణముగా చేతి కంటుకొను పొడియే సిద్ధ బీజములు. పర్ణముల వంటి మరియొక మొక్కలోనివి ఆకుల మీద బుట్టుట లేదు. చిన్న చిన్నకొమ్మలు కొంచెమెత్తుగా బెరిగి గద వలె నగు చున్నవి. వీని మీదస్నున్న ఆకుల కణుపు సందులలో అవి పెరుగు చున్నవి.

ఆడు, మగ, సిద్ధ బీజములలో పరిమాణము తప్ప పైకగుపించు భేదమేమియు లేదు. ఆడు సిద్ధ బీజములు పెద్దవి. ఈసిద్ధ బీజము లెట్లు పెరుగు చున్నవీ, సిద్ధ బీజాశయము లెట్లు పగులు చున్నవి వానిని సూక్ష్మ దర్శని క్రింద పెట్టి చూచిన గాని సుభోదకము గాదు. సిద్ధి బీజములు గాలి కెగిరి దూర దూరముగ బడును. పడి తేమగా నున్న యెడల పెరుగుట కారంభించును. ఇవి యొక చోట బడిన చాల కాలమున వరకు అచ్చట మన కేమియు గాన రాదు. ఎదియు మొలచుచున్నట్లు గాన రాదు. కాని అవి యెదుగుచునే యున్నవి. ఒక సిద్ధ బీజమునుండి, తోడిమే ఒక పహము వచ్చుట లేదు. అచ్చటి స్థితిగతులు బాగుగ నున్న యెడల దాని నుండి, అరంగుళము కంటే చిన్నది హృదయాకారముగ నున్న యొకటి పుట్టు చున్నది. ఇది కొంచెమాకు పచ్చగ నున్నది. గాని, దీనికిని నీటి పాచి వలెనే అవయవము లేమియు లేవు; ఆకులు కొమ్మలని ఏమియు లేవు. దాని అడుగున మాత్రము సన్నని వేరుల వంటి కాడలు గలవు. దీనికి పుష్వంకురచ్చదమని పేరు. దీని అడుగున నుండి కొన్ని కణములు పెరిగి, కొన్ని మార్పుల నొందుటచే స్థూల బీజములును, సూక్ష్మ బీజములును గలుగు చున్నవి. సూక్ష్మ బీజములకు మృదు రోమములు గలవు. వీని సాయమున అవి ఈదు లాడుచు స్థూల బీజముల వద్దకు పోవును. ఈ సూక్ష్మ బీజము

ల నాకర్షించుటకు స్థూల బీజములపై నున్న కొన్ని కణముల వద్ద నుండి ఒక రసము స్రవించు చున్నది. పిదప నొక స్థూల బీజకణమును ఒక సూక్ష్మ బీజకణమును సంయోగమును బొందును. మగ, ఆడు, భేదమిచ్చటనే గలుగు చున్నది. మగ కణము ఆడు కణములో గలసి పోవు చున్నది. తరువాత అది పెరిగి, పెద్దదై వర్ణగము చున్నది. పై చెప్పిన పర్ణము వంటి మరియొక మొక్క యందు పూర్వాంకురచ్చదనము మిక్కిలి చిన్నదిగానే యున్నది. అది సిద్ధ బీజముల నుండి పైకి వచ్చుట లేదు. స్త్రీ సిద్ధ బీజము నుండి పుట్టిన పూర్వాంకురచ్చ దనము నుండి ఆడు కణములు మగ దానిని నుండి పుట్టిన మగ కణములే బుట్టు చున్నవి. ఈ రీతిని పర్ణము నుండి పర్ణము పుట్టుటకు మధ్య నొక తర మున్నది. పూర్వాంకు రచ్చదనము నుండి పర్ణముల నుండి సిద్ద బీజములు పుట్టు నపుడు ఆడు పర్ణము, మగ పర్ణము అని భేదమేమియు లేదు. సంయోగమును లేదు. ఈ భేదమును సంయేగమును రెండవ తరము నందె కలుగు చున్నది. ఇట్లు వీనిలో నొక మొక్క జీవితమునందే రెండు తరములు గలుగు చున్నవి.

వర్గం:వృక్ష కుటుంబాలు
నీటి పాచి

494

;వర్గము: పుష్పరహితము, వంశము: అవయవ అరహితము ఉప వంశము (శేవతము)

;**నీటి పాచి**:

నీటి పాచి మంచి నీళ్ళలోనే గాక ఉప్పు నీళ్ళలోను సముద్రముల లోను కూడా నుండును. ఈ పాచిలో కంటికి కాన రాని యొక్కొక కణముగానె యున్న మొక్కలును వందల కొలది అడుగుల పొడుగున్నవియు గలవు. ఎంత పొడుగు ఎంత వెడల్పున్నను నవి కణముల సముదాయమె గాని వానిలో ఆరు కొమ్మవేరు అనుభేదము లేమియు లేవు. ఈ లక్షణములో బూజును పోలి యున్నవి. విడివిడిగా నుండు కొన్ని కణములకు నత్తల మీద గుల్లయున్నట్లు గుల్ల ఉంది. ఆగుల్లలోనే మూల పదార్థముండును. అది పూర్తిగా నెదిగిన పిదప మూల పదారథము పైకి వచ్చు గుల్ల నుండి విడిపోయి రెండు తునకలుగా నగును. ఒక్కొక తునకకు తిరిగి గుల్ల ఏర్పడును. అవియు మొదటి దాని వలెనే పెరుగును. లేదా, గుల్లలో నుండగనే రెండుగా విడును. ఆగుల్ల రెండు ఆలు చిప్పలు గలిసి యున్నట్లు ఉంది. కావున ఒక్కొక్క భాగము నంటి ఒక్కొక చిప్ప బోవును, తరువాత వానికి రెండవ చిప్ప వచ్చును. ఈవచ్చెడు రెండవ చిప్ప మొదటి దాని కంటే చిన్నదిగా నుండును. ఈ రీతిని కూడా సంతాఅవృద్ధి యగు చుండును గాని, రాను రాను అకణములు చిన్నవి కావలసి యున్నది. అవి అట్లు చిన్నవి కూడా నగును. గాని మిక్కిలి చిన్నవై నపుడు మూల పదార్థము బైటకు వచ్చి పెద్దదిగా బెరిగి విభజన పొందు చున్నది. వీనిలో కూడా రెండింటి సంయోగము గలదు. గాని వానిలో స్త్రీ పురుష వివక్షత లేదు.కొన్ని కణములకు మృదు రోమములున్నవి. కొన్ని సిద్ధ బీజముల మూలమున సంతాన వృద్ధి గావించు కొను చున్నవి. కొన్ని సంయోగినులై వ్యాపించు చున్నవి.

మీరు జీవ శాస్త్రములోచదివిన పసిరక పోగును, వారి పర్ణియ నీటి పాచియే అవి రెండును ఆకు పచ్చగానే యున్నవి గాని సముద్రములో పెరుగు కొన్ని జాతుల నీటి పాచి ఎర్రగాను, కొన్ని దోగుమ వర్ణము గాను నుండును. వీని రంగును బట్టియు కొన్ని ఇతర లక్షణములను బట్టియు మూడు వర్ణములుగ విభజించి యున్నారు. సముద్రములలో బెరుగు నీటి పాచిలో సంతాన వృద్ధి కావించు కొనుటకు స్తూల బీజాశయములు, సూక్ష్మ బీజాయములు కూడా గలుగు చున్నవి. కొన్నిటిలో రెండును నొక గిన్నెవలె నున్న దానిలో బుట్టి, దాని నుండి విడి కెరటముల ల్మూలమున బయటకు వచ్చి స్థూల బీజములు, సూక్ష్మ బీజములు సంయోగము బొందు చున్నవి. వీని గురించి పూర్తిగా తెలిసికొనుట సూక్ష్మ దర్శని యున్న యెడల గాని సాధ్యము గాదు కనుక, ఎక్కువగా వ్రాయ లేదు. నీటి పాచి లాభము గానె యగుచున్నది. అది నీటిలో నుండు జంతువులకు కొన్నిటి కాహారము. దానిని కాల్చి బూడిదనుండి *ఆయెడిను * చేస్తున్నారు.

వర్గం:వృక్ష కుటుంబాలు
వృక్షశాస్త్రము (పుస్తకం)

**వృక్షశాస్త్రము** ఒక శాస్త్రీయ సంబంధమైన తెలుగు పుస్తకము. దీనిని వి. శ్రీనివాసరావు రచించగా మద్రాసులోని విజ్ఞాన చంద్రికా మండలి వారు 1916 వ సంవత్సరంలో మొదటిసారిగా ముద్రించారు.

## విషయసూచిక

* ఉపోద్ఘాతము 
* నాభి కుటుంబము 
* ఉవ్వ కుటుంబము
* చంపక కుటుంబము
* సీతాఫలము కుటుంబము
* తిప్పతీగ కుటుంబము
* కలువ కుటుంబము
* గసగసాల కుటుంబము
* ఆవ కుటుంబము
* వాయింట కుటుంబము
* నీరద కుటుంబము
* పావలి కుటుంబము
* పొన్న కుటుంబము
* తేయాకు కుటుంబము
* గుగ్గిలము కుటుంబము
* గుఱ్ఱపుబాదము కుటుంబము
* రుద్రాక్ష కుటుంబము
* మదనగింజల కుటుంబము
* పల్లేరు కుటుంబము
* బిలిబిలికాయ కుటుంబము
* నారింజ కుటుంబము
* మద్దిపాలు కుటుంబము
* మైసాక్షి కుటుంబము
* వేప కుటుంబము
* మాల్కుంగుని కుటుంబము
* రేగు కుటుంబము
* ద్రాక్ష కుటుంబము
* కుంకుడు కుటుంబము
* మామిడి కుటుంబము
* ములగ కుటుంబము
* చిక్కుడు కుటుంబము
* గులాబి కుటుంబము
* ఉప్పుపొన్న కుటుంబము
* మద్ది కుటుంబము
* నేరేడు కుటుంబము
* గోరింట కుటుంబము
* గుమ్మడి కుటుంబము
* కొత్తిమెరి కుటుంబము
* తొగరు కుటుంబము

* చేమంతి కుటుంబము
* పొగడ కుటుంబము
* తుమ్మిక కుటుంబము
* లోధ్ర కుటుంబము
* మల్లి కుటుంబము
* గన్నేరు కుటుంబము
* జిల్లేడు కుటుంబము
* ముషిణి కుటుంబము
* నక్కెరి కుటుంబము
* చిలగడదుంప కుటుంబము
* వంగ కుటుంబము
* నాచు కుటుంబము
* తగడ కుటుంబము
* నూవు కుటుంబము
* అడ్డసరపు కుటుంబము
* టేకు కుటుంబము
* తులసి కుటుంబము
* తోటకూర కుటుంబము
* బచ్చలి కుటుంబము
* రేవల్చిన్ని కుటుంబము
* మిరియపు కుటుంబము
* జాజి కుటుంబము
* దాల్చిన కుటుంబము
* అగరు కుటుంబము
* మంచిగంధపు కుటుంబము
* ఆముదపు కుటుంబము
* పనస కుటుంబము
* అరటి కుటుంబము
* కుంకుమ పువ్వు కుటుంబము
* కిత్తనార కుటుంబము
* పెండలము కుటుంబము
* ఉల్లి కుటుంబము
* కొబ్బరి కుటుంబము
* చేమ కుటుంబము
* తుంగ కుటుంబము
* తృణ కుటుంబము
* దేవదారు వంశము
* పర్ణములు
* నీటిపాచి
* బూజు (కుక్కగొడుగులు)

## మూలాలు
* అర్కీవ్.ఆర్గ్ లో వృక్షశాస్త్రము పుస్తకము మూల ప్రతి

వర్గం:తెలుగు పుస్తకాలు
వర్గం:1916 పుస్తకాలు
వర్గం:వృక్ష శాస్త్రము
తెఱచిరాజు

**తెఱచిరాజు** నవల జ్ఞానపీఠ్ పురస్కార గ్రహీత, కవిసమ్రాట్ విశ్వనాథ సత్యనారాయణ రచించారు.
## రచనా నేపథ్యం
తెఱచిరాజు నవలను విశ్వనాథ సత్యనారాయణ 1954లో రచించారు. ఈ నవలను విశ్వనాథ సత్యనారాయణ ఆశువుగా చెప్తూ ఉండగా గంధం నాగేశ్వరరావు లిపిబద్ధం చేశారు. 1954-55 సంవత్సరాలలో ఆంధ్రపత్రిక దినపత్రికలో ధారావాహికగా ప్రచురింపబడింది. 1955లో ప్రథమ ముద్రణ పొందిన ఈ నవల బహుళ ప్రచారాన్ని పొంది 2006లో ఆరవ ముద్రణ, 2013లో ఏడవ ముద్రణ పొందింది.

## ఇవి కూడా చూడండి
* విశ్వనాధ సత్యనారాయణ
* ముఖ్యమైన తెలుగు పుస్తకాల జాబితా

వర్గం:విశ్వనాథ సత్యనారాయణ రచనలు
వర్గం:తెలుగు నవలలు
వర్గం:1955 పుస్తకాలు
వర్గం:తెలుగు పుస్తకాలు
చందా లింగయ్య

thumb|చందా లింగయ్య
**చందా లింగయ్య** ఖమ్మం జిల్లాకు చెందిన రాజకీయ నాయకుడు. ఇతను 1984లో బూర్గంపాడు శాసనసభ నియోజకవర్గం నుంచి శాసనసభకు ఎన్నికయ్యారు. 2001లో ఖమ్మం జిల్లా పరిషత్తు చైర్మెన్‌గా విజయం సాధించారు. ఈయన మన్యసీమ రాష్ట్రసాధన సమితి చైర్మెన్‌గా వ్యవహరిస్తున్నారు.
## రాజకీయ ప్రస్థానం
చందా లింగయ్య తొలిసారిగా 1978లో జనతాపార్టీ తరఫున బూర్గంపాడు నియోజకవర్గం నుంచి శాసనసభకు పోటీచేసి ఓటమి చెందారు. 1983లో ఇండిపెండెంటుగా పోటీచేసి మళ్ళీ ఓడిపోయారు. 1985లో మూడో ప్రయత్నంలో బూర్గుంపాడు శాసన సభ్యులు విజయం సాధించారు. ఆ తర్వాత1989, 1994, 1999లలో కూడా విజయం లభించలేదు. మొత్తం 6 సార్లు ఫోటీచేసి ఒక్కసారి మాత్రమే గెలుపొందినారు. 2001లో జడ్పీ చైర్మెన్‌ అయ్యారు. 2009లో పినపాక స్థానంలో పోటీకొరకు ప్రయత్నించిననూ పార్టీ టికెట్ లభించలేదు. చివరకు ఈయన భార్య చందా భారతిచే రెబెల్ అభ్యర్థిగా పోటీచేయించారు. చందా భారతి జడ్పీటీసి సభ్యురాలిగా పనిచేసింది.

## మూలాలు

వర్గం:భద్రాద్రి కొత్తగూడెం జిల్లా రాజకీయ నాయకులు
వర్గం:భద్రాద్రి కొత్తగూడెం జిల్లా నుండి ఎన్నికైన ఆంధ్రప్రదేశ్ శాసన సభ్యులు
హార్మోన్ సమస్యలు

thumb|300x300px|హైపోథైరాయిడిజం వ్యాధి లక్షణాలు
మారుతున్న కాలంలో హైపోథైరాయిడ్, పీసీఓడీ, సంతానలేమి, డయాబెటిస్ వంటి దీర్ఘకాలిక జబ్బుల గురించి వింటున్నాము. ఇవన్నీ హార్మోన్ అసమతుల్యతల వలన వచ్చే జబ్బులే. ఇవి కాకుండా ఇంకా చాలా హార్మోన్‌లు మానవ శరీరాన్ని ప్రభావితం చేస్తాయి.

## హార్మోన్లు అనగా ఏమి?
హార్మోన్లు పాలీపెస్టైడ్‌తో నిర్మితమైన రసాయన వాహకాలు. ఇవి శరీరంలో ఒక ప్రాంత కణజాలం, అవయవాల నుండి ఉత్పత్తి అయి, వివిధ శరీర భాగాలకు రక్తం ద్వారా ప్రవహించి నిర్దిష్ట అవయవాన్ని ప్రభావితం చేసి జీవప్రక్రియల సమతుల్యతకు తోడ్పడుతాయి. ఈ హార్మోన్‌లు ఎండోక్రైన్, ఎక్సోక్రైన్ గ్రంథుల నుండి ఉత్పత్తి అవుతాయి.
 
ఇవి మానవ శరీరంలో సూక్ష్మ మోతాదులో ఉత్పత్తి అయినప్పటికీ, వీటి ప్రభావం వలన శరీరంలోని వివిధ సాధారణ జీవనక్రియలైన జీర్ణక్రియ, శారీరక, మానసిక ఎదుగుదల, ప్రత్యుత్పత్తి, మానసిక సమతుల్యత, జీవక్రియలకు తోడ్పడతాయి. మానవుడిలో ఈ హార్మోన్‌లు అసమతుల్యతకు గురి అయినప్పుడు తీవ్రమైన దీర్ఘకాలిక వ్యాధుల బారిన పడతాడు.
## వివిధ హార్మోన్‌లు-వాటి అసమతుల్యతల వలన వచ్చే జబ్బులు
#**థైరాయిడ్ హార్మోన్‌లు (T3, T4)**: ఇవి థైరాయిడ్ గ్రంథి నుండి ఉత్పత్తి అవుతాయి. కానీ, వీటి ప్రభావం 90 శాతం మానవుడి జీవనక్రియలపై ఉంటుంది. వీటి అసమతుల్యత వలన హైపోథైరాయిడ్, హైపర్‌థైరాయిడ్, గాయిటర్ అనే దీర్ఘకాలిక జబ్బులు వస్తాయి.
#** హైపోథైరాయిడ్ లక్షణాలు **: బరువు పెరగడం, జుట్టు రాలడం, నీరసం, మతిమరుపు, ఋతుచక్ర సమస్యలు మొదలైన వాటికి దారితీస్తుంది. 
#** హైపర్‌థైరాయిడ్ లక్షణాలు **: బరువు తగ్గడం, నీరసం, గుండెదడ, కాళ్ళు చేతులు వణకడం మొదలైన సమస్యలకు దారి తీస్తుంది. 
#** గాయిటర్ **: గొంతుకింద ఉండే థైరాయిడ్ గ్రంథి వాపునకు గురి అవటాన్ని గాయిటర్ అంటాము. ఇది ముఖ్యంగా అయోడిన్ లోపం వలన వస్తుంది. ఇది హైపో, హైపర్ థైరాయిడ్ సమస్యలతో కూడుకుని ఉండవచ్చు.
## స్త్రీలలో ఉండే హార్మోన్‌లు
ఈస్ట్రోజెన్, ప్రొజెస్టిరాన్, ప్రొలాక్టిన్, ఆక్సిటాసిన్ హార్మోన్‌లు స్త్రీలలో రజస్వల, ఋతుచ్రకం, ద్వితీయ లైంగిక లక్షణాలు (Secondary Sexual Characters) సంతానోత్పత్తి, ప్రసవంలో ఉపకరిస్తాయి. ఈ హార్మోన్‌లు అసమతుల్యతల వలన స్త్రీలలో ఋతుచక్ర సమస్యలు (Menstrual Disorders, PCOD) హిర్సుటిజం (అవాంఛిత రోమాలు), సంతానలేమి సమస్యలు వస్తాయి. స్త్రీలలో మెనోపాజ్, రజస్వల అయ్యే సమయంలో హార్మోన్‌ల ప్రభావం ఎక్కువగా ఉంటుంది. మెనోపాజ్‌లో హార్మోన్ హెచ్చుతగ్గుల వలన Hot Flushes, మానసికఅశాంతి, నీరసం, కీళ్ళు, కండరాల నొప్పులు వస్తాయి.
## పురుషులలో ఉండే హార్మోన్‌లు
టెస్టోస్టిరాన్: ఇది పురుషులలో ఉండే హార్మోన్. దీని అసమతుల్యతల వలన శీఘ్రస్ఖలనం, అంగస్తంభన సమస్యలు, శుక్రకణ సమస్యలు, సంతానలేమి సమస్యలు వస్తాయి.

## చికిత్స
### [[హోమియోపతి]]
ప్రస్తుత పరిస్థితులలో మానవుడి జీవన విధానం, అధిక ఒత్తిడికి గురికావడం వలన ఎక్కువ శాతం థైరాయిడ్ బారిన పడటం గమనించాము. థైరాయిడ్ సమస్యలకు జీవితకాలం మందులు వాడే అవసరం లేకుండా, ఈ సమస్య రావడానికి గల మూలకారణాన్ని గుర్తించి వ్యక్తిత్వానికి అనుగుణంగా సరి అయిన హోమియో వైద్యం చేయడం ద్వారా థైరాయిడ్, హార్మోన్ సమస్యలను సంపూర్ణంగా నయం చేయవచ్చు.

హార్మోన్ సమస్యలు ఒక దానితో మరొకటి అనుసంధానమై ఉంటాయి. వీటికి హోమియో కేర్ వైద్యంతో ఎలాంటి హార్మోన్‌లు బయటినుండి ఇవ్వకుండా హార్మోన్ అసమతుల్యతలను సరిచేయడం వలన ఎలాంటి దుష్ర్పభావాలు లేకుండా ఋతుచక్ర సమస్యలు, పీసీఓడీ సమస్యలు, సంతానలేమి, శుక్రకణ సమస్యలను సంపూర్ణంగా నయం చేయవచ్చును.

వర్గం:ఆరోగ్య సమస్యలు
మంజీర గాథ

**మంజీర గాథ** గ్రంథము తమిళ ప్రాచీన గ్రంథమైన శిలప్పదికారానికి తెలుగు అనువాదం. ఈ గ్రంథాన్ని కళాప్రపూర్ణ మరుపూరు కోదండరామిరెడ్డి అనువదించారు.
## అనువాదకుని గురించి
మరుపూరు కోదండరామిరెడ్డి బహుగ్రంథకర్త. ఆయన 1920ల్లో గాంధీజీ ప్రభావంతో ఆంగ్లేయవిద్యను త్యజించి ఆప్తమిత్రుడు బెజవాడ గోపాలరెడ్డితో పాటుగా బందరు ఆంధ్ర జాతీయ కళాశాలలో చేరారు. ఆ సమయంలో వారికి పలువురు రాజకీయవేత్తలు, స్వాతంత్రసమరయోధులు, సాహిత్యవేత్తలు పరిచయమయ్యారు. ఆంధ్రప్రదేశ్ సాహిత్య అకాడెమీలో విశిష్ట సభ్యునిగా, కేంద్రసాహిత్య అకాడెమీ, రాష్ట్రీయ సంఘానికి సభ్యునిగా పలుమార్లు పనిచేశారు. అనువాదకునిగా రవీంద్రనాథ్ ఠాగూర్ రచనలను *కర్ణకుంతి*, *విసర్జన* గ్రంథాలుగా అనువదించారు.
ఆయన ఆకాశవాణి ఆంధ్రశాఖలో గ్రామీణ సభ్యునిగా నియమితులైనారు. మద్రాసు, హైదరాబాద్, విజయవాడ, కడప ఆకాశవాణి కేంద్రాలు వివిధ విషయాలపై ఆయన చేసిన ప్రసంగాలను, వ్యాసాలను ప్రసారం చేశాయి. రేడియో కేంద్రాలలో వినిపించిన ప్రభాత సూక్తులు కార్యక్రమానికి సూక్తులను అందజేసి ప్రాచుర్యం పొందారు.
## శిలప్పదికారం

వర్గం:అనువాద గ్రంథాలు
వర్గం:తెలుగు పుస్తకాలు
ఉన్నమాట

thumb
**ఉన్నమాట** వ్యాససంకలనాన్ని ప్రముఖ పాత్రికేయులు, సంపాదకులు ఎం.వి.ఆర్.శాస్త్రి రాశారు.
## రచన నేపథ్యం
తెలుగు పత్రికారంగంలో రెండు దశాబ్దాల పాటు సాగిన ఉన్నమాట కాలమ్ నుంచి ఎంపికచేసిన వ్యాసాల సంకలనం ఇది. ఈ శీర్షిక 1990దశకంలో ఆంధ్రప్రభ పత్రిక ఆదివారం సంచికలను వారపత్రికల సైజులో ముద్రించిన సందర్భంగా కొత్తశీర్షిక (కాలమ్) శాస్త్రి ఉన్నమాటను ప్రారంభించారు. 1992 మే 24 తేదీ సంచికలో *సభవారు చెప్పింది వేదం* అన్న శీర్షిక (టైటిల్)తో శాసనసభా హక్కుల వైరుధ్యాలను చర్చించే వ్యాసంతో ఉన్నమాట ప్రారంభమైంది. 1994 డిసెంబరులో ఆంధ్రభూమి దినపత్రికకు శాస్త్రి సంపాదకత్వ బాధ్యతలు చేపట్టాకా, ఆంధ్రభూమి ఆదివారం సంచికలో కాలమ్ కొనసాగింది.
విజయవంతంగా కొనసాగిన ఉన్నమాటలో ఎంపిక చేసిన వ్యాసాలను ఆగస్టు 2008లో అప్పాజోస్యుల విస్సాభొట్ల ఫౌండేషన్ (ప్రస్తుతం అప్పాజోస్యుల విస్సాభొట్ల కాందాళం ఫౌండేషన్) వారు తొలి ముద్రణ చేశారు. దుర్గా పబ్లికేషన్స్ సంస్థ ద్వారా మే 2010లో ద్వితీయ ముద్రణ చేశారు.

## రచయిత గురించి
ఎం.వి.ఆర్.శాస్త్రి ప్రముఖ సంపాదకుడు, చరిత్ర రచయిత, కాలమిస్టు. ఆయన 1952 ఏప్రిల్ 22న కృష్ణాజిల్లా జగ్గయ్యపేటలో జన్మించారు. 1975లో ఆంధ్రజ్యోతి పత్రికలో విలేకరిగా, 1978 నుంచి 1990 వరకూ ఈనాడు దినపత్రికలో వివిధ హోదాల్లో అసిస్టెంట్ ఎడిటర్ స్థాయి వరకూ పనిచేశారు. 1990 నుంచి 1994 వరకూ ఆంధ్రప్రభ దినపత్రికకు సంపాదకునిగా పనిచేస్తున్నారు. 18 సంవత్సరాలుగా ఉన్నమాట, 14 సంవత్సరాలుగా వీక్ పాయింట్ శీర్షికలను నిర్వహించారు. రచయితగా ఆయన మన చదువులు, ఉన్నమాట, వీక్ పాయింట్, ఏది చరిత్ర?, ఇదీ చరిత్ర, 1857, మన మహాత్ముడు, కాశ్మీర్ కథ, కాశ్మీర్ వ్యథ, ఆంధ్రుల కథ తదితర గ్రంథాలు రచించారు.

## అంశాలు
ఈ గ్రంథంలోని వ్యాసాల్లో సమకాలీన రాజకీయ, సామాజిక అంశాలు వ్యాసాలుగా ఉన్నాయి. ఆనాటి అంశాలు ఐనా నేటికీ సమకాలీనంగా ఉన్నవే సంకలనం చేసినట్టు, తిరిగి తిరిగి వచ్చిన కొన్ని విషయాలను తొలగించినట్టు శాస్త్రి వివరించారు. వ్యాసాలను వివిధ అధ్యాయాలుగా మలిచారు.
### అధ్యాయాలు
# **స్టార్స్xసైన్స్**: జ్యోతిష్యం శాస్త్రం కాదని, విశ్వవిద్యాయాల్లో బోధించడం తగదని పలువురు వివాదాన్ని రేకెత్తించిన నేపథ్యంలో జ్యోతిష్యం శాస్త్రసమ్మతమని నిరూపించే క్రమంలో వ్రాసిన వ్యాసాలు.
# **గోవుల గోడు**: గోవధ నిషేధాన్ని సమర్థిస్తూ రాసిన ఈ వ్యాసాల్లో 19వ శతాబ్దం చివరిరోజుల్లో హిందూ-ముస్లిము ఐక్యమై గోవధను వ్యతిరేకించి, దాన్ని బ్రిటీష్ పాలనపై వ్యతిరేకతగా మలిచిన ఉద్యమ చరిత్రను గురించి, సమకాలీన సమాజంలో దాని సంభావ్యత గురించి రాసిన వ్యాసాలు.
# **తెలుగు తెగులు**: అధికార భాషగా తెలుగు పూర్తిగా అమలు కావట్లేదని వాపోతూ, విద్యాబోధనలో, పత్రికల్లో, సినీరంగంలో, రచనారంగంలో తెలుగు దుస్థితినీ, ఆటా, తానా వంటి ప్రవాసాంధ్రుల సంస్థల గురించి ఈ వ్యాసాల్లో సవివరంగా ప్రస్తావించారు.
# **మీడియా**: ఈ విభాగంలోని వ్యాసాల్లో పత్రికా ప్రమాణాలలో దిగజారుడుతనం, ప్రభుత్వం పత్రికలపై విధిస్తున్న ఆంక్షలు.
# **అవీ ఇవీ**: వైవిధ్యభరితమైన వేర్వేరు అంశాల గురించి రాసిన వ్యాసాలు ఈ విభాగంలో ఇచ్చారు.

## మూలాలు

వర్గం:పత్రికల లోని శీర్షికలు
వర్గం:వ్యాస సంకలనాలు
వర్గం:తెలుగు పుస్తకాలు
వర్గం:2008 పుస్తకాలు
వర్గం:ఎం.వి.ఆర్.శాస్త్రి రచనలు
జెంబతాన్ అకర్

**జెంబతాన్ అకర్** (ఆంగ్లం:*the root bridge*)(తెలుగు:ఊడల వంతెన) సుమత్రా దీవిలో ఉన్న ఊడల వంతెన. ఇది సహజమైనది. ఇది ఇండోనేషియా లోని బయాన్ ఉతర ఉపజిల్లాలో గల ఒక నదిపై సహజంగా ఏర్పడిన వంతెన. నదికి రెండువైపుల గల మర్రి చెట్ల ఊడలతో తయారుచేయబడిన వంతెన. ఇది పాడంగ్ పట్టణానికి దక్షిణంగా 88 కి.మీ దూరంలో ఉన్నది.
## నిర్మాణ కారణం
ఈ వంతెనకు కారణమైన ఊడలు వాటంతటవే అల్లుకుపోలేదు. వాటిని కొన్ని సంవత్సరాల క్రితం స్థానిక ఉపాధ్యాయుడు అల్లేటట్లు చేశాడు. 1890 ప్రాంతంలో వకిహ్ సొహన్ అనే ఉపాధ్యాయుడు విద్యార్థులకు బోధిస్తుండేవాడు. నది అవతలి విద్యార్థులు కూడా పాఠశాలకు వస్తుండేవారు. నదీ ప్రవాహం ఎక్కువగా ఉన్నపుడు విద్యార్థులు పాఠశాలకు రాలేకపోయేవారు. వారి సౌకర్యార్థం ఆ ఉపాధ్యాయుడు నదికి ఇరువైపుల ఉన్న చెట్ల ఊడలను అల్లేశాడు. 26 సంవత్సరాల తరువాత అవి బాగా అల్లుకొని ఒక సహజ ఊడల వంతెనగా మారి ఆ గ్రామ ప్రజలకు ఎంతో ఉపయోగపడింది.
## లక్షణాలు
ఈ వంతెన పొడవు 25 మీటర్లు, వెడల్పు 1.5 మీటర్లు ఉంటుంది. ఇది నది ఉపరితలానికి సుమారు 3 మీటర్ల ఎత్తున ఉంటుంది. ఇది 1890 లో ప్రారంభమైనా 1916 నాటికి వినియోగంలోకి వచ్చింది. ఇది ప్రస్తుతం బలంగా తయారై 20 మంది బరువును కూడా తట్టుకోగల సామర్ధ్యం కలిగి ఉంది. ఈ ప్రాంత పరిసరాలను స్థానికులు పవిత్రంగా భావిస్తారు. ఈ వంతెనను సజీవ వంతెన అంటారు. ఈ ప్రాంతంలో ప్రజలకు పర్యాటక ప్రదేశంగా ఈ ప్రాంతం భాసిల్లుతోంది. ఇది అనేకమంది విదేశీ పర్యాటకులను కూడ ఆకర్షిస్తోంది.
## మూలాలు

## ఇతర లింకులు

వర్గం:వంతెనలు
వర్గం:పర్యాటక ప్రదేశాలు
వర్గం:ఇండోనేసియా
గూడు వదిలిన గువ్వలు

గూడు వదిలిన గువ్వలు పుస్తకాన్ని ఎస్.ఆర్.భల్లం రచించారు.
## రచన నేపథ్యం
గూడు వదిలిన గువ్వలు పుస్తకం నానీలు అనే కవితా ప్రక్రియలో రాసిన కవితల సంకలనం. 18-20 అక్షరాల్లో, ఐదారు పాదాల్లో, నాల్గు చిన్న పాదాల్లో రాసే ప్రక్రియను *నానీలు* అంటారు. ఈ ప్రక్రియ ప్రారంభమై ప్రాచుర్యం పొందుతున్న తొలినాళ్లలో కవి ఎస్.ఆర్.భల్లం ఈ నానీల సంకలనాన్ని రాశారు. క్రీసెంట్ పబ్లికేషన్స్ వారు డిసెంబరు 2000లో గూడు వదిలిన గువ్వలు పుస్తకాన్ని ప్రచురించారు. ఈ పుస్తకాన్ని ప్రముఖ కవి, నానీ ప్రక్రియకు ఆద్యుడు డా.ఎన్.గోపికి అంకితమిచ్చారు.

## రచయిత గురించి
గూడు వదిలిన గువ్వలు గ్రంథకర్త ఎస్.ఆర్.భల్లం పూర్తిపేరు భల్లం సూర్యనారాయణరాజు. భల్లం లంకలకోడేరు గ్రామంలో జన్మించారు. ఉపాధ్యాయునిగా పనిచేస్తున్న ఆయన ఉద్యోగబాధ్యతల రీత్యా తాడేపల్లిగూడెంలో చిరకాలంగా నివసిస్తున్నారు. *నీటిభూమి* వంటి కవితా సంకలనాలు, *కొల్లేరు* అనే దీర్ఘకవిత ప్రచురణ పొందాయి.

## ఉదాహరణలు

ఊహల్లోనే
ఊరు పచ్చదనం
నిజానికది
గడ్డ కట్టిన రక్తసముద్రం

యాత్ర అంటే
ప్రయాణం కాదు
నీలోకి
నువ్వుగా వెళ్ళే ప్రవాహం

వెదురు కర్రలో
వాయువుకి
ఆయువు పోయడమే
సంగీతం ....!

కొల్లేరు నిండా
కొంగల అక్షరాలు
వలస
మహాకావ్యమంటే యిదే ... !!


## మూలాలు

## బయటి లింకులు
ఇంటర్నెట్ ఆర్కీవ్స్‌లో పుస్తక ప్రతి
వర్గం:కవితా సంకలనాలు
వర్గం:తెలుగు పుస్తకాలు
గిజిగాడి గూడు

alt=|thumb|266x266px|మగ పక్షి
alt=|thumb|200x200px|ఆడ పక్షి
**గిజిగాడు** (ఆంగ్లం: Baya Weaver) అనేది ఓరకమైన పిచ్చుక. ఇవి సాధారణంగా భారతదేశం, దక్షిణ ఆసియా ప్రాంతాల్లో నివసిస్తాయి.

## గూడు నిర్మాణం
వీటి గూళ్ళు చెరువులోకి వంగిన తుమ్మ చెట్టు కొమ్మలకో, తాటి చెట్లకో ఈత చెట్లకో వేలాడుతూ కనబడతాయి. ఈ గూళ్ళను గిజిగాడి గూళ్లు అంటారు. ఓ రకం పిచ్చుకలే అయిన గిజిగాళ్ళు పాములూ, ఇతర శత్రువుల బారినుండి గుడ్లనూ, పిల్లల్నీ కాపాడుకోడానికి గూళ్ళను ఇలా కట్టుకుంటాయట. కొన్నిచోట్ల ఈ గిజిగాళ్ళు కరెంటు తీగలకు కూడా వ్రేలాడే గూడును కట్టుకుంటాయి. ఈ గూళ్ళు అద్భుతంగా కట్టుకుంటాయి. కొమ్మలకు వ్రేలాడుతూ ఉండే ఈ గూళ్ళ నిర్మాణంలో, ఈ పక్షులు చూపించే సాంకేతిక నైపుణ్యం ఆశ్చర్యం కలిగిస్తుంది. ఇవి గూళ్ళు అల్లడమూ, పిల్లలకి ఆహారం నోటికందించడమూ, శత్రువులను ఎదుర్కోవడమూ, ఆటలూ పాటలూ చాలా చూడ ముచ్చటగా ఉంటాయి.

ఈ గూళ్ళలో గోల గోలగా కూస్తుండే బుల్లి పిట్టలు ఉంటాయి. ఈ గిజిగాడి గూడు నింగికీ నేలకీ మధ్య వేలాడదీసిన గదులున్న చిన్న గృహంలా, ఊగుతూ ఉంటుంది. ఈ పక్షులు గూళ్ళను గుంపులుగా ఒకే చోట కట్టుకుంటాయి. పాములు, జంతువుల బారినుండి తన పిల్లలను రక్షించుకోవడానికి ఈ గూడు నిర్మించినప్పటికీ, కాకుల వలన కొంతవరకూ ప్రమాదం ఉంటుంది. శత్రువుల తాకిడి ప్రారంభమవగానే అవి ఒక్కసారిగా కూతలుపెడుతూ పారిపోతాయి. కాకులు వెళ్లిపోగానే అవన్నీ మళ్లీ ఒకేసారి తమగూళ్ళలోకి తిరిగివస్తాయి.. తల మీద బంగారు కిరీటంలా పసుపు రంగు, గడ్డమూ ముక్కూ నలుపు రంగు, రెక్కలేమో గోధుమా నలుపు రంగు చారలతో మగ పక్షులు కనిపిస్తాయి. ఆడ పక్షికి పసుపూ కిరీటమూ, ముఖం మీద నలుపూ ఉండవు. చూడ్డానికి అచ్చం ఊరపిచ్చుకలానే ఉంటుంది.

పిల్లల్ని పోషించే బాధ్యత ఆడ పక్షులదైతే గూళ్ళు కట్టే పని పూర్తిగా మగ పక్షులదే. వరి, ఇతర గడ్డి మొక్కల ఆకుల నుండి చీల్చుకొచ్చిన పోచలతో ఈ గూడుని అల్లుతాయి. సగం అల్లిన గూడుని మగపక్షి ప్రదర్శనకి పెట్టి రెక్కలు ఆడిస్తూ వచ్చి చూసుకొమ్మన్నట్లు ఆడపక్షులకు సంకేతాలు అందిస్తుంది. గుంపులో ఒక్క ఆడ పక్షి అయినా మెచ్చక పోదు కదా! తన గూటిని ఎవరూ మెచ్చకపోతే, అది వదిలి మరో గూడు అల్లడం మొదలు పెడుతుందట మగ పక్షి. ఆడపక్షికి నచ్చిన తర్వాత, గొట్టం లాంటి ప్రవేశ ద్వారం వంటి మిగతా పనులు పూర్తి చేయడంతో, కాపురానికి అందమైన గూడు సిద్దమవుతుంది! గూడు చుట్టూ ఎగురుతూ పనితనాన్ని సరిచూసుకుంటాయి కొన్ని. ఊగి చూసి గట్టితనాన్నీ పరీక్షించుకుంటాయి కొన్ని పక్షులు.

## మూలాలు

## ఇతర లింకులు
* https://web.archive.org/web/20140817225142/http://learner.org/jnorth/tm/oriole/BuildNest.html

వర్గం:పక్షులు
వర్గం:నివాసాలు
నవరస తరంగిణి

**నవరస తరంగిణి** ఒక విశిష్టమైన తెలుగు గ్రంథం. దీనిని విజయనగర వాస్తవ్యులగు ఆదిభట్ల నారాయణదాసు గారు సంస్కృత మహాకవి, నాటక కర్త కాళిదాసు రచనలనుండి, ఆంగ్లభాషలో ప్రసిద్ధ నాటక రచయిత షేక్స్‌పియర్ రచనలనుండి నవరసాలను వర్ణించే ఖండికలను తెలుగులోకి అనువదించారు.

## ముద్రణలు
ఇది 1922 సంవత్సరంలో తొలిసారిగా దాసభారతి వారిచే ముద్రించబడింది. ఇది మరళ 1979లో రెండవసారి శ్రీమతి కఱ్ఱా శ్యామలాదేవి ముద్రించారు. ద్వితీయ ముద్రణకు ఆంధ్ర ప్రదేశ్ సాహిత్య అకాడమీ, నారాయణదాసు శతజయంతి కమిటీ, రోటరీ క్లబ్ వార్లు ఆర్థిక సహాయం చేశారు.

## అంకితం
ఈ గ్రంథాన్ని విజయనగరాన్ని పరిపాలించిన పూసపాటి అలక నారాయణ గజపతి రాజు గారికి అంకితమిచ్చారు. మహారాజుగారికి కాళిదాసు, షేక్స్పియర్ కవుల పద్యాలంటే ప్రేమ కాబట్టి తానీ బృహత్కార్యాన్ని చేపట్టినట్లు తెలియజేశారు. ఆ సందర్భంలో చెప్పిన పద్యాలు :

గీ|| శ్రీ విజయరామగజపతి జ్యేష్ఠపుత్ర |
వీరలలితా కుమారీ కుమారశూర |
ధీరసుకుమార విద్యావతీ కళత్ర |
రాజకులముఖ్య యలక నారాయణాఖ్య ||

గీ|| కాళిదాస షేక్స్పియరుల కవిలపయి |
బ్రేమపడెదవుగాన నర్పించినాడ |
ఈకృతిన్ద్యతోడ నంగీకరించు |
మలక నారాయణగజేంద్ర యదిపచంద్ర ||


## విషయసూచిక

## అనువదించిన నాటకాలు
ఈ గ్రంథంలో విలియం షేక్‌స్పియర్ రచించిన కొన్ని గ్రంథాలలోని పద్యాలను కవి అచ్చతెలుగులోకి అనువదించారు: 

## మూలాలు

*అర్కీవ్.ఆర్గ్ లో నవరస తరంగిణి మూలప్రతి
*భారత డిజిటల్ లైబ్రరీలో నవరస తరంగిణి పుస్తకం.

వర్గం:1979 పుస్తకాలు
వర్గం:తెలుగు పుస్తకాలు
వర్గం:1922 పుస్తకాలు
వర్గం:తెలుగు అనువాద పుస్తకాలు
నోబెల్ కవిత్వం (పుస్తకం)

**నోబెల్ కవిత్వం** పుస్తకాన్ని కవి, అనువాదకుడు ముకుంద రామారావు రచించారు. ప్రతిష్ఠాత్మక నోబెల్ బహుమతిని పొందిన కవుల జీవితవిశేషాల్ని, కవిత్వశైలిని రాసి, వారి ముఖ్యమైన కవితలను అనువాదం చేసి ఈ సంకలనాన్ని రూపొందించారు.
## రచన నేపథ్యం
ముకుంద రామారావు నోబెల్ కవుల గురించి వ్యాసాలు, కవిత్వానువాదాలు వ్యాసాలుగా ఫిబ్రవరి 2010 (తొలి సంచిక) నుంచి పాలపిట్ట మాసపత్రిక ధారావాహికగా ప్రచురించారు. ఆ వ్యాసాలను సంకలనంగా మార్చి 2013లో నిషిత పబ్లికేషన్స్ ద్వారా ప్రచురించారు. గ్రంథానికి గుడిపాటి గౌరవ సంపాదకునిగా వ్యవహరించగా, ఎ.కె.ప్రభాకర్, కె.పి.అశోక్ కుమార్ సంపాదకత్వ బాధ్యతలు వహించారు. ముఖపత్రం డిజైన్ రమణజీవి తయారుచేయగా,  విమర్శకులు, అనువాదకుడు డా.వెల్చేరు నారాయణరావు ముందుమాట రాశారు. సెంట్రల్ ఇన్స్టిట్యూట్ ఆఫ్ ఇండియన్ లాంగ్వేజెస్, మానసగంగోత్రి, మైసూరు వారు పుస్తక ప్రచురణకు ఆర్థిక సహాయాన్ని అందించారు.

## విషయాలు
1901 సంవత్సరం నుంచి కవిత్వరచన ద్వారా నోబెల్ బహుమతి పొందిన కవులందరి జీవిత విశేషాలు, కవిత్వ విశేషాలు దీనిలో పొందుపరిచారు. ముందుమాటలో వెల్చేరు నారాయణరావు ఈ పుస్తకంలోని విషయాల గురించి *1901 నుంచి 2011 వరకూ నోబెల్ బహుమానం అందుకున్న కవుల జీవితకథలు సంగ్రహంగా చెప్పి, వాళ్ళ కవిత్వంలో మచ్చుతునకలు కొన్ని అనువాదం చేసి బహుమానంగా ఇచ్చారు*
## శైలి
నోబెల్ కవిత్వంలో ప్రతి కవినీ పరిచయం చేయడంలో సమతుల్యత పాటించారు. *కవుల జీవిత వివరాలు సంగ్రహంగా చెప్పడంలో ముకుంద రామారావు గారు మంచి నేర్పు చూపించారు. అనవసరమైన విషయాలు చెప్పకుండా ఉండడంలోనూ, అవసరమైన సమాచారం తప్పకుండా ఇవ్వడంలోనూ జాగ్రత్త పడ్డారు. ఏ కవినీ ఆకాశానికెత్తేసే ప్రయత్నం చేయలేదు. ప్రతి కవి జీవితంలోనూ మంచీ చెడ్డా రెండూ చూపించి ఇంత గొప్ప కీర్తి పొందిన కవులు కూడా మనలాంటి మామూలు మనుషులే సుమా అనే జ్ఞాపకం మనకి కలిగేలా చేశారు. నోబెల్ బహుమానాలు ఇవ్వడంలో వున్న రాజకీయాలనీ, ఏమరుపాట్లనీ వదిలిపెట్టకుండా, సున్నితంగా చూపించారు.* అంటారు వెల్చేరు నారాయణరావు.

## మూలాలు

వర్గం:అనువాద గ్రంథాలు
వర్గం:తెలుగు పుస్తకాలు
వర్గం:2013 పుస్తకాలు
బేతాళ ప్రశ్నలు

**బేతాళ ప్రశ్నలు** పుస్తకాన్ని ప్రముఖ నవలా రచయిత, వ్యక్తిత్వ వికాస గ్రంథకర్త యండమూరి వీరేంద్రనాథ్ రచించారు.
## రచనా నేపథ్యం
సాక్షి దినపత్రిక ఆదివారం సంచిక(ఫన్ డే)లలో ధారావాహికగా ప్రచురితమైన కాలమ్ బేతాళ ప్రశ్నలు పుస్తకంగా ప్రచురించారు. 2009 అక్టోబర్ లో నవసాహితి పబ్లికేషన్స్ ద్వారా తొలి ముద్రణ పొందింది. పిల్లల్లోనూ, పెద్దల్లోనూ చురుకుదనం, మేధోశక్తి, తెలివి వంటివి పెంచేందుకు ఉద్దేశించిన ఈ కథలు ఫన్ డేలో ధారావాహికగా ప్రచురించినపుడు ప్రశ్నలను పాఠకులు సమాధానం చెప్పవచ్చనీ, దానికి బహుమతులు లభిస్తాయనీ ప్రకటించారు. ఆ సవాలును ఎదుర్కొని చాలామంది సమాధానాలు పంపగా, వాటిలో సరైనవిగా నిర్ణయించి బహుమతులు పొందిన సమాధానాలు పంపిన పాఠకులు కొందరు ఉన్నారు. వారు పి.శ్రవణ్ కుమార్ (మియాపూర్), పామర్తి నిర్మల (చల్లపల్లి), వెత్సా సాహితీ సౌందర్య (హైదరాబాద్), వి.ఎస్.కె.చైతన్య (కొత్తపల్లి), మేడూరి రవికుమార్ (సికిందరాబాద్), రత్నా రమేష్ (కాకినాడ), గారపాటి ఈశ్వర్(అమలాపురం), రఘునాథ్ చౌదరి(హైదరాబాద్), ఎం.అప్పలరాజు (విశాఖపట్టణం), ఎస్.మధుకర్ (కర్నూలు). పుస్తకాన్ని యండమూరి వీరేంద్రనాథ్ *పెద్దయ్యాక కుంభకర్ణులు నిద్రలేస్తారు. తాము ఎప్పుడో చనిపోయామని తెలుసుకోవడానికి. పిల్లల్ని కుంభకర్ణుల్ని చేయకుండా పెంచే తల్లిదండ్రులకి ఈ పుస్తకం అంకితం* అంటూ అంకితం చేశారు.

## రచయిత గురించి
*ప్రధానవ్యాసం: [[యండమూరి వీరేంద్రనాథ్]]*
యండమూరి వీరేంద్రనాథ్ తెలుగులో అత్యంత ప్రాచుర్యం పొందిన రచయితల్లో ఒకరు. ఆయన నవలలు 1970-90 దశకాల్లో సంచలన విజయాలు సాధించి పలు పునర్ముద్రణలు పొందాయి. వీరేంద్రనాథ్ రాసిన కొన్ని నవలలను సినిమాలు, టీవీ సీరియల్స్ గా మలచారు. సినిమా కథల, మాటల రచయితగా ఎన్నో విజయవంతమైన చిత్రాల రూపకల్పనలో పాలుపంచుకున్నారు. అనంతర కాలంలో వ్యక్తిత్వ వికాస నిపుణునిగా రూపాంతరం చెంది పలు వ్యక్తిత్వ వికాస గ్రంథాలు రచించారు. వ్యక్తిత్వ వికాస గ్రంథాలు కూడా విజయవంతమయ్యాయి. కాకినాడ సమీపంలో సరస్వతీ విద్యాపీఠాన్ని నెలకొల్పి విద్యార్థులకు నాణ్యమైన విద్యను అందిస్తున్నారు.

## ప్రధానాంశం
ఈ పుస్తకంలో బేతాళ కథల మూసలో కథను చెప్పి దాన్ని ప్రశ్న రూపంలో ముగించారు. ఒక్కో కథలోనూ చివర వేసే ప్రశ్నలు ఆలోచనాత్మకంగా, సమాధానాలు వెతికే క్రమంలో మెదడుకు పదును పెట్టి చురుకుదనం, మేధస్సు పెంచేలా రూపొందించారు. చదువుకునే పిల్లలకు ప్రతిస్పందించడంలో అలసత్వం, విశ్లేషణలో అలసత్వం, దృక్పథంలో అలసత్వం వంటివి లెక్కలు, విజ్ఞానశాస్త్రం వంటివి నేర్చుకోవడంలో అవరోధాలుగా నిలుస్తాయనీ, ఈ పుస్తకంలో పజిల్స్ వంటివి పూర్తిచేయడం వల్ల ఆ సమస్యలు తగ్గుతాయని గ్రంథకర్త పేర్కొన్నారు. రకరకాలైన నేపథ్యాల్లోని కథలను ఎంచుకుని, వైవిధ్యభరితమైన చిక్కుప్రశ్నలతో ఈ పుస్తకాన్ని రూపొందించారు.

## మూలాలు

వర్గం:పత్రికల లోని శీర్షికలు
వర్గం:తెలుగు పుస్తకాలు
వర్గం:2009 పుస్తకాలు
త్రిపుర కథలు

**త్రిపుర కథలు** పుస్తకాన్ని త్రిపురగా ప్రాచుర్యం పొందిన ప్రముఖ కథారచయిత రాయసం వేంకట త్రిపురాంతకేశ్వరరావు రచించారు.
## రచన నేపథ్యం
త్రిపుర రాసిన ఈ కథలను డిసెంబరు 2011లో పర్ స్పెక్టివ్స్ వారు ప్రచురించారు. ముఖపత్రాన్ని రమణజీవి డిజైన్ చేశారు. త్రిపుర కథలు సంకలనంలోని *పాము *కథను భారతి పత్రిక 1963 ఆగస్టు సంచికలో, *హోటల్లో*కథను భారతి పత్రిక 1963 జూన్ సంచికలో, *చీకటి గదులు * భారతి-జనవరి 1967 సంచికలో, *భగవంతం కోసం* జ్యోతి-జనవరి 1964 సంచికలో తొలిగా ప్రచురితమయ్యాయి. *ప్రయాణీకులు * భారతి - డిసెంబరు 1963 సంచిక, *సుబ్బారాయుడి రహస్యజీవితం* 1963 మే 31న ఆంధ్రప్రదేశ్ దినపత్రికలో, *కేసరివలె కీడు* భారతి - డిసెంబరు 1967 సంచిక, *జర్కన్ * భారతి - జూన్ 1968 సంచికల్లో మొదటి ముద్రణ పొందాయి. *కనిపించని ద్వారం* భారతి - ఏప్రిల్ 1970 సంచికలో, *వంతెనలు * స్వాతి - జూన్ 1970 సంచికతో, *సఫర్ * తరుణ ఏప్రిల్ 1973 సంచికలో, *అభినిష్క్రమణ * తరుణు - జూన్ 1973 సంచికలో, *గొరుసులు - చాపం - విడుదల భావం* స్వాతి - జూలై 1981లో, *వలస పక్షుల గానం* 1990 డిసెంబరు 14న ఆంధ్రజ్యోతిలో తొలిప్రచురణ పొందాయి.

## ఇతివృత్తాలు
*పాము* కథ కాశీ విశ్వవిద్యాలయంలో చదివే ఒక యువకుడు తన అవసరాల కోసం రంగులు మారుస్తూ ఎలా పక్కదారి పడతాడో వివరిస్తుంది.

## మూలాలు

వర్గం:తెలుగు కథలు
వర్గం:తెలుగు పుస్తకాలు
వర్గం:2011 పుస్తకాలు
కల్లోల లోయ

**కల్లోల లోయ** పుస్తకాన్ని ప్రముఖ పౌరహక్కుల ఉద్యమనేత, సాహిత్యవేత్త కె.బాలగోపాల్ రచించారు.
## రచన నేపథ్యం
1995 నుండి 2003 మధ్యకాలంలో 5సార్లు కాశ్మీరులో పర్యటించిన మానవ హక్కుల సంఘాల నిజనిర్ధారణ కమిటీ నివేదికల సారాంశం ఈ పుస్తకం. ఆంగ్లంలో ముద్రితమైన ఆ నివేదికలను తెలుగులోకి అనువదించి క్రమానుగత కథనాన్ని అందించే ప్రయత్నం చేశారు. చారిత్రిక నేపథ్యాన్ని మాత్రం వివిధ చరిత్ర గ్రంథాలు, కశ్మీరీ మేధావులతో జరిపిన సంభాషణలపైన ఆధారపడి రచించినట్టు బాలగోపాల్ పేర్కొన్నారు. ఈ గ్రంథాన్ని 2007 జనవరిలో హైదరాబాద్ బుక్ ట్రస్ట్ వారు ప్రచురించారు. 2008లో ద్వితీయ ముద్రణ పొందింది.

## రచయిత గురించి
*ప్రధాన వ్యాసం:[[కె.బాలగోపాల్]]*
కె.బాలగోపాల్ ప్రముఖ న్యాయవాది, మానవహక్కుల ఉద్యమ నేత, రచయిత, వ్యాసకర్త. ఆంధ్రప్రదేశ్ లో మానవహక్కుల ఉద్యమాన్ని నిర్మించడంలో ఆయనది కీలకమైన పాత్ర. రచయితగా సాహిత్యవిమర్శలు, సామాజికాంశాలు రాశారు. సాహిత్యాన్ని మార్క్సిస్టు దృక్పథంలో ఆయన చేసిన విమర్శలు *సాహిత్యంపై బాలగోపాల్* గ్రంథంగా ప్రకటించబడింది.

## దృక్పథం
అంతర్జాతీయంగా ఎన్నో ఏళ్లుగా అపరిష్కృతంగా ఉండిపోయిన సమస్య కాశ్మీర్ సమస్య. 1948లో కాశ్మీర్ భూఖండంపై హక్కు గురించి ప్రారంభమైన ఈ సమస్యలో భారత్-పాక్ ల మధ్యన ద్వైపాక్షిక సంబంధాల్లో కీలకమైన స్థానం ఉంది. ఈ పుస్తకం అటు పాకిస్తాన్, ఇటు బారతదేశంల కోణాల నుంచి కాక పౌరహక్కుల దృక్పథంతో కాశ్మీరీల దృక్కోణం నుంచి వ్రాయబడినది. పౌరహక్కుల సంఘాల వారి 5 నిజనిర్ధారణ కమిటీల సారాంశంగా రాయడం వల్ల ఈ విషయం సుస్పష్టం. ఆ ఐదు నిజనిర్ధారణ కమిటీల్లోనూ వ్యక్తిగా బాలగోపాల్ పాల్గొన్నారు. అన్ని కమిటీల ముసాయిదాలు రూపొందించారు. ఐనా ఇవి వ్యక్తిగతాభిప్రాయాలుగా కాక ఒక దశాబ్ద కాలంపైగా కాశ్మీర్ సమస్యను హక్కుల కోణం నుంచి పరిశీలించి, దాని గురించి చర్చించి, ప్రజల్లో ప్రచారం చేసిన భారతదేశ హక్కుల ఉద్యమం, ఆ క్రమంలో రూపిందించుకున్న అభిప్రాయాలే ఈ పుస్తకం అని బాలగోపాల్ పేర్కొన్నారు.

## అంశాలు
ఈ పుస్తకంలో కాశ్మీర్ సమస్యను ఈ క్రమంలో వివరించారు:
# చారిత్రిక పూర్వరంగం
# విలీనం అనంతరం - ప్రజాస్వామ్య విధ్వంసం
# తిరుగుబాటు - అణచివేత
# సర్కారీ మిలిటెంట్ల సాయంతో మళ్ళీ ఎన్నికలు
# పౌర ప్రభుత్వం పునరాగమనం
# కాల్పుల విరమణ - చర్చల ప్రతిపాదన
# కొత్త ప్రభుత్వం, కొత్త ఆశలు, పాత వాస్తవాలు
# ఈ కథకు ముగింపు కనుచూపు మేరలో లేదు

## మూలాలు

వర్గం:వ్యాస సంకలనాలు
వర్గం:తెలుగు పుస్తకాలు
వర్గం:2007 పుస్తకాలు
వర్గం:హైదరాబాద్ బుక్ ట్రస్ట్ ప్రచురణలు
తిరుక్కావళంబాడి

**తిరుక్కావళంబాడి** (Thirukkavalampadi) లేదా **తిరునాంగూర్ తిరుపతి** ప్రముఖమైన 108 వైష్ణవ దివ్యదేశాలులో ఒకటి. ఇక్కడ గోపాలకృష్ణ పెరుమాల్ దేవాలయం ప్రసిద్ధిచెందినది.


శ్లో|| పృధు పుష్ప సరో రమ్యే కావళంబాడి పట్టణే |
స్వయంభు వర వైమాన స్థాయీం శెంగమలాభిధామ్‌ ||

శ్లో|| నాయకీ మాశ్రితశ్శ్రీవ న్ ప్రాజ్ముఖో రుద్ర సేవితః |
గోపాలకృష్ణ భగవాన్ రాజతే కలిజిన్నుతః ||

## విశేషాలు
తిరుమంగై ఆళ్వార్ జన్మస్థానమైన తిరుక్కుఱైయలూర్. తదీయారాధన చేసిన మంగై మఠము సమీపమున ఉన్నాయి. మంగ మఠములో శ్రీ వీర నరసింహస్వామి సన్నిధి ఉంది.
అర్చకులు కీళ్ చాలైలో ఉంటారు.

## మార్గము
తిరుత్తేవనార్ గొగైకు 1 కి.మీ. దూరములో ఈ క్షేత్రము ఉంది.
## భగవత్ప్రాప్తి
" మూడు జన్మలు(హిరణ్యకశిప, రావణ, శిశుపాల) భగవంతునితో శతృత్వం వహించి జన్మించిన శిశుపాలుడు చివరకు భగవంతుని చేరుకున్నాడు.  అనాది కాలముగా అనేక జన్మ పరంపరలలో భగవంతునితో శతృత్వం వహించి అపచారము చేయుచున్న మనము సర్వేశ్వరుని పొందకపోదుమా! " కురుగూరునంబిగారు అభిప్రాయం.

## తమిళ సాహిత్యం

పా|| తావళన్దులగమళమ్‌ తడమలర్ ప్పొయ్‌గై పుక్కు
నావళ నవిన్ఱజ్గేత్త నాగత్తిన్ నడుక్కమ్‌ తీర్తాయ్
మావళమ్‌ పెరుగి మన్నుమఱైయవర్ వాళమ్‌, నాజ్గైక్
కావళమ్బాడిమేయ కణ్ణనే కళైగఱియే.

పా|| శన్దమాయ్ చ్చమయమాగి చ్చమయవైమ్బూదమాగి;
అన్దమాయాదియాగి యఱుమఱైయలైయు మానాయ్
మన్దమార్ పొళిల్‌కడోఱుమ్‌ మడమయిలాలు నాజ్గై
కాన్దనూర్ కావళన్దణ్ పాడియాయ్ కళైగణీయే 
తిరుమజ్గై యాళ్వార్- పెరియ తిరుమొళి 4-6-9

]]

## వివరాలు

## చిత్రమాలిక
## ఇవికూడా చూడండి

* వైష్ణవ దివ్యదేశాలు
* నంగూరులోని విష్ణు ఆలయాలు

## మూలాలు

## వెలుపలి లింకులు

వర్గం:వైష్ణవ దివ్యక్షేత్రాలు
వర్గం:తమిళనాడు పుణ్యక్షేత్రాలు
వర్గం:హిందూ దేవాలయాలు
చంద్రగిరి శిఖరం (పుస్తకం)

thumbnail|కుడి|చంద్రగిరి శిఖరం ముఖపత్రం
చంద్రగిరి శిఖరం పుస్తకం బిభూతిభూషణ్ బంధోపాధ్యాయ బెంగాలీలో రచించిన నవలకు తెలుగు అనువాదం. ప్రకృతి చిత్రణలోనూ, జీవన తాత్వికతలోనూ ఈ రచయితకున్న విలక్షణ దృక్పథానికి చక్కటి ప్రతిబింబం ఈ నవల.

## రచన నేపథ్యం
బెంగాలీ రచయిత బిభూతిభూషణ్ బందోపాధ్యాయ బెంగాలీ భాషలో రచించిన చందేర్ పహార్ నవలకు ఈ పుస్తకం తెలుగు అనువాదం. అనువాదకురాలు, పత్రిక సంపాదకురాలు కాత్యాయని అనువదించిన ఈ నవలను హైదరాబాద్ బుక్ ట్రస్ట్ సంస్థ ప్రచురించింది. ఈ పుస్తకం మొదటి ముద్రణ ఆగస్టు 2010లో జరిగింది.

## కథ
సాహసికుడూ, భావుకుడూ అయిన  బెంగాలీ యువకుడు ఆఫ్రికా అరణ్యాలలో  చేసిన సాహస యాత్ర ఈ నవలలో వర్ణించబడినది.  ఐతే ఈ నవలలో కేవలం కాలక్షేపాన్ని అందించే సాహసగాథల  వంటిది కాదు. రచయిత  విస్తృతమైన జీవితానుభవాలూ, ప్రకృతితో సాన్నిహిత్యమూ మానవ స్వభావాన్ని ఎంత ఉన్నతీకరిస్తాయో అతి సున్నితంగా  చిత్రించాడు 

ఆఫ్రికా అరణ్యాల్లోని ప్రమాధభరిత వాతావరణాన్నీ, ప్రకృతి సౌందర్యాన్ని కళ్ళకు కట్టినట్టుగా వర్ణించిన ఈ రచన తెలుగు పాఠకులను ముగ్ధుల్ని చేస్తుంది. 

## మూలాలు

## బాహ్య లంకెలు
* 
* 
వర్గం:అనువాద గ్రంథాలు
వర్గం:తెలుగు పుస్తకాలు
వర్గం:హైదరాబాద్ బుక్ ట్రస్ట్ ప్రచురణలు
స్పార్టకస్ (పుస్తకం)

**స్పార్టకస్** పుస్తకం హోవర్డ్ ఫాస్ట్ ఆంగ్లంలో రాసిన నవలకు తెలుగు అనువాదం. ఈ పుస్తకాన్ని ఆకెళ్ళ కృష్ణమూర్తి తెలుగులోకి అనువదించారు.
## రచన నేపథ్యం
హోవర్డ్ ఫాస్ట్ ఆంగ్లంలో రచించిన చారిత్రిక నవల స్పార్టకస్. కమ్యూనిస్టు సానుభూతిపరుడైన రచయిత క్రీ.పూ.71 నాటి రోమన్ సమాజంలో జరిగిన బానిసల యుద్ధం నేపథ్యంగా ఈ నవల రాశారు. కమ్యూనిస్ట్ పార్టీ క్రియాశీలక సభ్యుడు కావడంతో కారాగారవాసం అనుభవించాల్సి వచ్చింది. 1950లో జైలు జీవితం గడుపుతూండగానే స్పార్టకస్ నవల రాయాలన్న భావం ఫాస్ట్ కి కలిగింది. స్పార్టకస్ నవల 1951లో రచించి, స్వయంగా ముద్రించారు.
ఆ నవలను ఆకెళ్ళ కృష్ణమూర్తి తెలుగులోకి అనువదించగా విశాలాంధ్ర పబ్లిషింగ్ హౌస్ 1955లో తొలిగా ముద్రించింది. 1981లో హైదరాబాద్ బుక్ ట్రస్ట్ రెండవ ముద్రణ చేసింది. అనంతరం 2000, 2007, 2008ల్లో హైదరాబాద్ బుక్ ట్రస్ట్ వారే పునర్ముద్రణలు చేశారు.

## రచయితల గురించి
### మూల రచయిత
హోవర్డ్ ఫాస్ట్ 1914లో అమెరికాలో జన్మించారు. ప్రస్తుతం అమెరికాలోని కన్నెక్టికట్లో నివసిస్తున్నారు. 67 ఏళ్ళకు పైగా సాహిత్య జీవితం నెరపుతున్నారు. 75కు పైగా నవలలు, అనేక చిన్న కథలు రాశారు. ఇ.వి.కన్నింగ్ హోమ్ అన్న కలంపేరుతో మిస్టరీ నవలలు కూడా రాశారు. ఫాస్ట్ అత్యంత పేదరికంలో పుట్టి పెరిగారు. పదేళ్ళ వయసు నుంచి వివిధ వృత్తులు చేపట్టారు. దినపత్రికలు వేయడం, సిగరెట్ల తయారీ, కసాయి దుకాణం శుభ్రం చేయడం, దుస్తుల ఫాక్టరీలో పని, ఓడల రవాణాలో గుమాస్తాగా ఎన్నో పనులు చేశారు. రకరకాల పనులు చేస్తూ ఉన్నత పాఠశాల పూర్తి చేశారు.
జాక్ లండన్ రాసిన ఉక్కు పాదం నవల చదివి సోషలిజం వైపుకు మొగ్గారు. ఆయన 1944-57 మధ్య అమెరికా కమ్యూనిస్టు పార్టీ సభ్యుడిగా ఉన్నారు. అమెరికాలో వామపక్షీయులను సంవత్సరాల పాటు వేధించిన మాక్ కార్తిజం నుంచి ఎలాగో బతికి బట్టకట్టారు. అతని జీవితమంతా ఫోనుల టాపింగ్, అమెరికా గూఢచారి విభాగం(ఎఫ్.బీ.ఐ.) నిఘాలతో గడిచిపోయింది. అమెరికా సమాజానికి వ్యతిరేకంగా పనిచేస్తున్న వాళ్ళ పేర్లు ఇవ్వనిరాకరించినందుకు ఆయనకు జైలు శిక్ష కూడా పడింది.
ఆయన రాసిన స్పార్టకస్, The Passion of Sacco & Vanzetti, Freedom Road నవలు బాగా ప్రఖ్యాతి చెందాయి.

### అనువాదకుడు
స్పార్టకస్ నవలను ఆకెళ్ళ కృష్ణమూర్తి తెలుగులోకి అనువదించారు. ఆయన జనవరి 8, 1930లో పశ్చిమగోదావరి జిల్లా అట్లపాడులో జన్మించారు. విశాఖపట్నం హిందుస్తానీ షిప్ మార్టులో ఉద్యోగం చేస్తూ అక్కడ కార్మిక సంఘానికి నాయకత్వం వహించారు. అవిభక్త కమ్యూనిస్టు పార్టీలో ముఖ్య కార్యకర్తగా పనిచేశారు. అనేక పత్రికల్లో ఆయన గేయాలు, వ్యాసాలు ప్రచురితమయ్యాయి. విశాఖ రచయితల సంఘంలో 1953లో చేరారు. 1955లో రావి శాస్త్రితో ఏర్పడిన స్నేహం జీవితాంతం కొనసాగింది. *అల్పజీవి* నవల తరువాత రావి శాస్త్రి రచనల్లో వచ్చిన మార్పుకు మార్క్సిస్ట్ అయిన ఆకెళ్ళ స్నేహం కూడా ప్రధాన కారణంగా చెప్తారు. 1993 డిసెంబర్ 13న ఆకెళ్ళ మరణించారు.

## కథాంశం
క్రీ.పూ. 71 సంవత్సరంలో ప్రారంభమయ్యే నవల రోమన్ సామ్రాజ్యంలోని బానిసల తిరుగుబాటును కేంద్రీకృతం చేసుకుని సాగుతుంది. స్పార్టకస్ అనే బానిసల తిరుగుబాటు నాయకుని జీవితాన్ని గురించి ఈ నవల వివరిస్తుంది.

## మూలాలు

వర్గం:చారిత్రిక నవలలు
వర్గం:అనువాద గ్రంథాలు
వర్గం:తెలుగు పుస్తకాలు
వర్గం:1955 పుస్తకాలు
తిరువెళ్ళక్కుళమ్

**తిరువెళ్ళక్కుళమ్‌** (Thiruvellakkulam) లేదా **అణ్ణన్ కోయిల్** ఒక ప్రసిద్ధిచెందిన 108 వైష్ణవ దివ్యదేశాలు లో ఒకటి.

## విశేషాలు
తిరుమంగై ఆళ్వార్గ దేవిమార్లగు (భార్య) కుముదవల్లి నాచ్చియార్ ఈ తిరువెళ్లక్కొళ తీర్థమునందే అవతరించిరి.

## మార్గము
కీళ్‌చాలైకు (తిరుత్తేవనార్ తొగైకు) పశ్చిమంగా 1 కి.మీ. దూరంలో ఉంది. "అణ్ణన్ కోయిల్ అనియే చెప్పాలి." వసతులు లేవు.

## సంసారబీజం
" ముముక్షువునకు సంసారబీజము నశింపవలెను. పేడపురుగు పేడలో తిరుగుచున్నను ఆపేడ దానికి అంటనట్లుగా ముముక్షువైనవాడు సంసారములో నుండినను సంసారముతో సంబంధము లేకుండ నుండాలి. అలా ఉంటే సంసారబీజము నశిస్తుంది. అలాంటి వారు జివన్ముక్తుడ్సిన జనకచక్రవర్తి వంటివారు." అన్నది ఆళ్వారుల అభిప్రాయం.

## తమిళ సాహిత్యం

శ్లో|| పురేతు వెళ్ళక్కొళ మిత్యభిశ్రుతే తన్నామ తీర్థే సుర దిజ్ముఖ స్థితిః |
నారాయణాఖ్యో వరతత్త్వబోధ వైమానమాసాద్య విరాజతే హి ||

శ్లో|| ఇక్ష్వాకు శ్వేత రాజోగ్ర ప్రత్యక్షత్వ ముపాగతః |
పూమార్ తిరుమకళ్ దేవీ మాశ్రితః కలిహస్తుతః ||

### పాశురాలు

పా|| కణ్ణార్ కడల్‌పోల్ తిరుమేని కరియాయ్ |
నణ్ణార్ మునైవెన్ఱి కొళ్వార్ మన్ను నాజ్గూర్ 
తిణ్ణార్ మదిళ్‌శూళ్ తిరువెళ్లక్కుళత్తుళ్ |
అణ్ణా; అడయే నిడరైక్కళైయాయే.

పా|| వేడార్ తిరువేజ్గడం మేయవిళక్కే; |
నాడార్ పుగళ్ వేదియర్ మన్నియ జాజ్గూర్
శేడార్ పొయిల్‌శూళ్ తిరువెళ్ళక్కుళత్తాయ్ |
పాడా పరువేన్ వినై యాయినపొత్తి.
       తిరుమంగై ఆళ్వార్ - పెరియ తిరుమొళి 4-7-1.5.

## వివరాలు

## గ్యాలరీ

Annan perumal.jpg
SRI ANNAN PERUMAL.JPG|ANNAN PERUMAL
Annan koil.jpeg

## ఇవికూడా చూడండి
వైష్ణవ దివ్యదేశాలు
## మూలాలు

## వెలుపలి లింకులు

వర్గం:తమిళనాడు పుణ్యక్షేత్రాలు
వర్గం:వైష్ణవ దివ్యక్షేత్రాలు
వర్గం:హిందూ దేవాలయాలు
జంట నగరాలు (పుస్తకం)

[thumb|[అశోక మిత్రన్ రచించిన "పదునెట్టువదు లక్షతగళు" నవలకు తెలుగు అనువాదమే జంట నగరాలు (పుస్తకం)]]
**జంట నగరాలు** నవల ప్రముఖ తమిళ నవలా రచయిత అశోక మిత్రన్ రచించిన "పదునెట్టువదు లక్షతగళు" నవలకు తెలుగు అనువాదం.
## రచన నేపథ్యం
తమిళ రచయిత అశోక మిత్రన్ చిన్నతనంలో సికిందరాబాద్ నగరంలో జీవించారు. నిజాం పాలన, వ్యతిరేక పోరాటం, భారతదేశ స్వాతంత్రం, పోలీసు చర్య వంటి పరిణామాలను సికిందరాబాద్ ప్రజల్లో ఒకనిగా ఆయన వీక్షించారు. 1947-48ల నాటి ఆ చారిత్రిక పరిణామాలను అనంతరం 30 సంవత్సారాలు గడిచాకా ఈ నవలగా మలిచారు. నవల తమిళ శీర్షికకు *పద్దెనిమిదో అక్షాంశరేఖ* అనే పేరును హైదరాబాద్-సికిందరాబాద్ జంటనగరాల భౌగోళిక స్థితిగతులను సూచించేలా పెట్టారు అశోకమిత్రన్. అశోక మిత్రన్ ఈ నవలను తమిళంలో 1985లో రచించగా జి.సి.జీవి *జంట నగరాలు *గా అనువదించారు. జంట నగరాలు నవలను 1994లో నేషనల్ బుక్ ట్రస్ట్, ఇండియా వారు ప్రథమ ముద్రణగా ప్రచురించారు. ఐ.ఎస్.బి.ఎన్. సంఖ్య 81-237-0739-8 కాగా, వెల రూ.34.
## రచయిత గురించి

తమిళ సాహిత్యంలో ప్రఖ్యాతి పొందిన రచయిత అశోక మిత్రన్. ప్రత్యేక శైలిని, శిల్పాన్ని ఎంచుకుని విభిన్న ధోరణిలో రచన చేస్తున్న రచయితగా ఆయన పేరొందారు. నవల, కథానిక, నవలిక తదితర ప్రక్రియల్లో పలు రచనలు చేశారు. సినీరంగాన్ని నేపథ్యంగా తీసుకుని *కరైంద నియళ్ గల్*(కరిగిన నీడలు), పారిశ్రామికంగా పురోగమించిన మద్రాసు నగరంలో మంచినీళ్ళకు కరువు ఏర్పడడాన్ని(1960-70ల్లోనే) *తన్నీర్*(నీళ్ళు), హైదరాబాద్ సంస్థానంలో నిజాం పాలన వల్ల ఇక్కట్లు, అనంతరం భారతదేశంలో సంస్థానం విలీనం నాటి స్థితిగతులు వంటివి *పదినెట్టావదు అచ్చుక్కోడు*(పద్దెనిమిదవ అక్షాంశ రేఖ) తదితర నవలలను రచించారు.

## ఇతివృత్తం
తమిళనాడు నుంచి ఉద్యోగరీత్యా హైదరాబాద్ నగరానికి వెళ్ళి అక్కడ స్థిరపడ్డ కుటుంబంలోని అబ్బాయి చంద్రశేఖరం. మనోఫలకంపై అనుభవాల గుర్తులు పడే ప్రాయంలో హైదరాబాద్ నగరంలో చదువుతుంటాడు. అతని సహాధ్యాయులైన ముస్లిం విద్యార్థులు సంపన్నవర్గానికి చెందినవారు. తోటి తమిళ విద్యార్థులకన్నా ముస్లిం, క్రైస్తవ విద్యార్థులతోనే అతనికి స్నేహమూ, చనువూ ఎక్కువ. పాఠశాల దశను దాటి కళాశాల దశకు చేరుకున్నా అతనికి సాగుతున్న రాజకీయ పరిణామాలు అర్థం చేసుకునే పరిపక్వత రాదు. ఐనా హైదరాబాద్ రాజ్యాన్ని ఇండియన్ యూనియన్లో విలీనం చేయాలనే రాజకీయ ఉద్యమంలో భాగమవుతాడు. తనను ఆ ఉద్యమంలో చేరేందుకు ప్రోత్సహించిన మిత్రుడే ధైర్యం కోల్పోయి పరారి అవుతాడు. వీటన్నిటి వల్ల చంద్రశేఖరం అయోమయానికి లోనవుతాడు.
మహాత్మాగాంధీని కాల్చి చంపినప్పుడు చంద్రశేఖరం పొందిన ఆవేదన, దుఃఖం ఇతర మతస్తుల్లో కనిపించకపోవడాన్ని గమనించి తాను ఈ మహానగరంలో ఒంటరినేమోనని బాధపడతాడు. ఆపైన చారిత్రిక పరిణామాలు వేగం పుంజుకుంటాయి. యుద్ధవాతారవరణం ఏర్పడుతుంది(ఇదే సమయంలో జంటనగరాల ఆవలి హైదరాబాద్ రాజ్యమంతా యుద్ధకల్లోలంలో ఉంది). విలీనం, ఆ సమయంలో ముస్లిములపై ప్రతీకార దాడులు వంటివి కూడా చోటుచేసుకుంటాయి. ఇవన్నీ నవలలో చిత్రితమవుతాయి.

## మూలాలు

వర్గం:అనువాద గ్రంథాలు
వర్గం:చారిత్రిక నవలలు
వర్గం:తెలుగు పుస్తకాలు
వర్గం:1994 పుస్తకాలు
తిరుపార్తన్ పళ్ళి

**తిరుపార్తన్ పళ్లి** (Thiruppaarththanpalli) 108 వైష్ణవ దివ్యదేశాలులో ఒకటి.


శ్లో|| పార్తంపళ్లి పురేతు శంఖ సరసీ యుక్తే తు నారాయణం
వైమానం సమధిశ్శ్రిత స్థ్సితిలసన్ ప్రాచేతసాశీముఖః |
దేవస్తామరయాళ్ ప్రియోర్జున జలేశైకా దశేశేక్షితః ||
ప్రాప్తస్తామర నాయకీం విజయతే శార్జ్గాంశ యోగిస్తుతః ||

## విశేషాలు
ఇచ్చట పెరుమాళ్లు శ్రీదేవి, భుదేవి, నీలాదేవులతో కలసి ప్రతిష్ఠితమై ఉన్నాడు. ఇక్కడ శంఖ చక్ర గదలతో వేంచేసియున్న కోలవిల్లి రామన్ ప్రతిష్ఠితమై ఉన్నాడు. స్వామి హస్తములో శార్జ్గమును (విల్లు) ధరించి ఉంటాడు. ఇచట అర్జునునకు వేరు సన్నిధి ఉంది.

చరమ శ్లోకార్ధము ప్రకాశించిన స్థలము - మకరం పుష్యమీ నక్షత్రం తీర్ధోత్సవం. అర్చకుని నివాసం సన్నిధికి సమీపముననే ఉంది.

## మార్గము
తిరునాంగూర్ కు దక్షిణం 3 కి.మీ. చిన్న గ్రామం. వసతులు లేవు.

## తమిళ సాహిత్యం

పా|| కవళయానై కొమ్బుశిత్త కణ్ణనెన్ఱుమ్‌; కామరుశీర్
క్కువళమేగ మన్నమేని కొణ్ఱ కోనెన్నానై యెన్ఱుమ్‌
తవళమాడునీడు నాజ్గై త్తమరైయాళ్ కేళ్వనెన్ఱుమ్‌
పవళవాయాళెన్ మడన్దై పార్తన్బళ్ళి పొడువాళే.
       తిరుమంగై ఆళ్వార్ - పెరియ తిరుమొలి 4-8-1

శ్లో|| చోళదేశే ప్రసిద్ధానాం దేశానాం కమలాపతేః |
ఏవం చత్వా రింశ తస్తు వైభవో వర్ణితోమయా ||

వివ: ఇంతవరకు చోళదేశపు దివ్య తిరుపతులు నలుబది క్షేత్రములు వర్ణింపబడినవి.
## వివరాలు

## చిత్రమాలిక
## ఇవికూడా చూడండి
వైష్ణవ దివ్యదేశాలు
## మూలాలు

## వెలుపలి లింకులు

వర్గం:తమిళనాడు పుణ్యక్షేత్రాలు
వర్గం:వైష్ణవ దివ్యక్షేత్రాలు
వర్గం:హిందూ దేవాలయాలు
మొలకల పున్నమి

**మొలకల పున్నమి** పుస్తకాన్ని డాక్టర్ వేంపల్లి గంగాధర్ రచించారు. ఈ కథాసంకలనానికి కేంద్ర సాహిత్య అకాడెమీ యువ పురస్కారం లభించింది.
## రచన నేపథ్యం
మొలకల పున్నమి కథలను విశాలాంధ్ర పబ్లిషింగ్ హౌస్ ద్వారా ఏప్రిల్, 2012లో మొదటి ముద్రణ పొందింది. విశాలాంధ్ర బుక్ హౌస్ విజయవాడ, విశాఖపట్నం, హైదరాబాద్, అనంతపురం, కరీంనగర్, తిరుపతి, గుంటూరు, హనుమకొండ, కాకినాడ, ఒంగోలు, శ్రీకాకుళం బ్రాంచిల్లో లభిస్తుంది. *నేలతల్లిని నమ్ముకున్న నాగలి యోధులకు...* (రైతులకు) ఈ పుస్తకాన్ని రచయిత అంకితమిచ్చారు.

## రచయిత గురించి
డా.వేంపల్లి గంగధర్ సమకాలీన తెలుగు సాహిత్యంలో కథకునిగా పేరుపొందిన రచయిత. కథలతో పాటుగా చారిత్రికాంశాలపై వ్యాసాలు కూడా రచించారు. మొలకల పున్నమి కథా సంపుటానికి గాను 2012లో కేంద్ర సాహిత్య అకాడెమీ యువ పురస్కారాన్ని పొందారు. 
రాష్టపతి భవన్ 'ఇన్ రెసిడెన్సి ప్రోగ్రాం' కు ఎంపికయిన మొదటి భారతీయ సాహిత్యవేత్త . రాష్ట పతి భవన్ లో 2014 సెప్టెంబర్ 8 వ తేది నుంచి 26 వరకు విశిష్ట అతిధిగా వీరు విడిది చేశారు.

## కథల జాబితా
మొలకల పున్నమి కథాసంకలనంలోని కథలు ఇవి:
# యామయ్య సామి గుర్రం
# శిలబండి
# మూడు పదున్ల వాన
# మొలకల పున్నమి
# మాండవ్యం
# డేగల రాజ్యం
# ఏడులాంతర్ల సెంటరు
# దీపమాను
# పూలచేతులు
# దింపుడు కల్లం ఆశ
# మైనం బొమ్మలు
# శ్రీమాన్ దొరవారికి
# మంత్రసాని వైద్యం

## ప్రాచుర్యం
మొలకల పున్నమి కథలు 1998 నుంచి 2006 వరకు వివిధ వార పత్రికల్లో, మాస పత్రికల్లో ప్రచురితమైన ప్రాచుర్యం పొందాయి. సంపుటిగా ప్రచురితమైనప్పుడు విమర్శకుల ప్రశంసలు, ప్రతిష్ఠాత్మక పురస్కారాలు సాధించాయి.

## మూలాలు

వర్గం:తెలుగు కథలు
వర్గం:తెలుగు పుస్తకాలు
వర్గం:2012 పుస్తకాలు
విషకన్య (పుస్తకం)

thumb
**విషకన్య** పుస్తకం జ్ఞానపీఠ్ పురస్కార గ్రహీత, ప్రముఖ మలయాళీ రచయిత ఎస్.కె.పొట్టెక్కాట్ రచించిన మలయాళ నవలకు తెలుగు అనువాదం.
## రచన నేపథ్యం
విషకన్య అనువాద నవలకు మూలమైన ఎస్.కె.పొట్టెక్కాట్ మలయాళ నవల పేరు కూడా విషకన్య. అంతర భారతీయ పుస్తకమాల పథకం కింద విషకన్య నవలను పి.వి.నరసారెడ్డిచే అనువదింపజేసి నేషనల్ బుక్ ట్రస్ట్, ఇండియా వారు ప్రచురించారు. ఈ పుస్తకం 2002లో ప్రథమ ముద్రణ చేశారు. 1940ల్లో స్వాతంత్ర్యానికి పూర్వపు రాజ్యాలైన తిరువాన్కూరు నుంచి మలబారు చేరుకుని అక్కడి అడవిని పంటపొలాలుగా పండించాలని ప్రయత్నం ప్రారంభించిన తిరువాన్కూరు క్రిస్టియన్ల సాహసాన్ని ఈ నవలలో చిత్రించారు. 1944లో మలబారు కొండల మధ్య కొంతకాలం గడిపే అవకాశం వచ్చినప్పుడు పొట్టెక్కాట్ అక్కడికి వలస వెళ్ళి స్వావలంబనకు ప్రయత్నిస్తున్న క్రిస్టియన్ల జీవన విధానం ఆకర్షించింది. పొట్టెక్కాట్ ఆ అనుభవాన్ని గురించి వ్రాస్తూ *నా హృదయంలో వారి ప్రాచీన సభ్యత, పనిపాటలు, సంస్కృతి గురించి తెలుసుకోవాలనే జిజ్ఞాస ఉత్పన్నమయింది. ఈ నవలకు నా యీ జిజ్ఞాసే ఆధారం* అని పేర్కొన్నారు.
## రచయిత గురించి
*ప్రధాన వ్యాసం:[[ఎస్.కె. పొట్టెక్కాట్]]<br />
ఈ పుస్తకం మూలరచయిత ఎస్.కె.పొట్టెక్కాట్ మలయాళ సాహిత్యరంగంలో ప్రఖ్యాత రచయిత, జ్ఞానపీఠ్ పురస్కారాన్ని పొందిన ప్రతిభాశాలి. పొట్టెక్కాట్ కథలు, నవలలే కాక కవిత్వం, యాత్రాకథనం వంటివి కూడా రచించారు. ఆయన ఒక్క ఆస్ట్రేలియా తప్ప మిగిలిన ప్రపంచ దేశాలన్నిటా పర్యటించి, తన అనుభవాలను యాత్రా రచనలుగా మలిచారు. నాడమ్, ప్రేమమ్, ప్రేమ శిక్ష, కరాంపు మొదలైనవి పొట్టెక్కాట్ చిన్న నవలలు. ఆయన రచించిన పెద్ద నవలల వరుసలో కేరళలో ఆస్తిపాస్తులు వదిలేసి బొంబాయి వెళ్ళిన కడు నిరుపేద, నిస్సహాయ కుటుంబాల బాధాతప్త గాథలను ఇతివృత్తంగా తీసుకుని *మూడూ పడమ్*, తాను చాలాకాలంగా నివాసముంటున్న వీధిలోని మనుషుల నిజస్వరూపాన్ని ఇతివృత్తంగా *ఒరు తెరువింటె కథ (ఒక వీధి కథ), తిరువాన్కూరు క్రైస్తవులు వయనాడు(మలబారు) ప్రాంతంలోని కొండలు, అడవుల మధ్యకు వెళ్లి అక్కడ వ్యవసాయాన్ని అభివృద్ధి చేసి స్వావలంబనకు చేసిన ప్రయత్నం కథాంశంగా విషకన్య తదితర నవలలను రాశారు.

## ఇతివృత్తం
స్వతంత్రం రాకపూర్వం కేరళ రాజ్యం మూడు భాగాలుగా విడి వడి వుండేది - తిరువాన్కూరు, కొచ్చిన్, మలబారు ప్రాంతాలుగా. మొదటి మూడు ప్రాంతాలు స్థానిక సంస్థానాధీశుల అధీనంలో వుండేవి. మలబారు(వయనాడు) ప్రాంతం మద్రాసు ప్రెసిడెన్సీలో భాగంగా బ్రిటీష్ వారి అధీనంలో వుండేది. భారతదేశం దశాబ్దకాలంలోపుగా స్వతంత్రం పొందే ముందు తిరువాన్కూరు ప్రాంతం నుంచి కొందరు పేద క్రైస్తవ రైతులు అక్కడి తమ చిన్న చిన్న తోటలను, కయ్యలను అమ్మేసి అక్కడికి దూరంగా ఉన్న మలబారు ప్రాంతపు వయనాడు కొండల్లో నివాసమేర్పరుచుకున్నారు. అక్కడి అటవీ భూములను కొనుక్కున్నారు. అవి నరికి, వ్యవసాయ క్షేత్రంగా మలచుకునే ప్రయత్నంలో ఎన్నో కల్లోలాలకు లోనవుతారు. ఎక్కువమంది అటవీభూముల్లో రోగాలకు, పంటలను పాడుచేసే పందులకు బలైపోతారు. అతితక్కువ మంది మాత్రమే ఆ ప్రయత్నంలో సఫలం పొందురారు.

## మూలాలు

వర్గం:తెలుగు పుస్తకాలు
వర్గం:అనువాద గ్రంథాలు
వర్గం:2002 పుస్తకాలు
పి.వి.జి.పల్లె

**పి.వి.జి.పల్లె (పోరు వెంగన్న గారిపల్లె)** తిరుపతి జిల్లా పుల్లంపేట మండలానికి చెందిన రెవెన్యూయేతర గ్రామం.

2022 లో చేసిన జిల్లాల పునర్వ్యవస్థీకరణకు ముందు ఈ గ్రామం వైఎస్‌ఆర్ జిల్లాలో,ఇదే మండలంలో ఉండేది.   

## చరిత్ర
ఈ గ్రామం పూర్తి పేరు పోరు వెంగన్నగారి పల్లె.

## దర్శనీయ ప్రదేశాలు/దేవాలయాలు
పోరు వెంగన్న గారి పల్లె (పి.వి.జి.పల్లె) రామసముద్రం గ్రామాల నడుమ దేవరకొండలో కొలువుదీరిన శ్రీ కనకదుర్గమ్మ తిరునాళ్ళు, ప్రతి సంవత్సరం, ఫాల్గుణ మాసంలో పౌర్ణమి రోజున వైభవంగా నిర్వహించెదరు. వేదపండితులు తొలుత అమ్మవారికి పంచామృతాభిషేకాలు, ప్రత్యేకపూజలు చేసి అమ్మవారిని ప్రత్యేక అలంకరణలో కొలువుదీరుస్తారు. దూరప్రాంతాల నుండి గూడా భక్తులు విచ్చేసి, అమ్మవారికి పొంగళ్ళు నిర్వహించి, కానుకలు సమర్పించుకుంటారు. 
## ప్రధాన పంటలు
వరి, అపరాలు, కాయగూరలు అరటి నిమ్మ

## ప్రధాన వృత్తులు
ఈ గ్రామంలో ప్రదాన వృత్తి వ్యవసాయం.వ్యవసాయాధారిత వృత్తులు

## గ్రామ ప్రముఖులు
ప్రపంచ ప్రఖ్యాతిగాంచిన అమెరికాలోని మైక్రోసాఫ్ట్ కంపెనీకి ఇటీవల సి.ఈ.ఓ.గా పదవీ స్వీకారం చేసిన **సత్యా నాదెళ్ళ**, ఈ గ్రామవాసి పి.పెద్దసుబ్బయ్య నాయుడు (సత్యనారాయణ చౌదరి) మనుమడే. పి.పెద్దసుబ్బయ్య నాయుడు ఈ గ్రామంలో 40 ఏళ్ళ క్రితం, నివాసం ఉన్నారు. తరువాత కొంత కాలానికి వీరు రాజంపేటలోని బండ్రాళ్ళ వీధిలో నివాసం ఉన్నారు. వీరి కుమార్తె ప్రభావతి, వివాహానికి పూర్వం ఇక్కడ చదువు పూర్తి చేసుకుని, తిరుపతిలోని ఎస్.వి.కళాశాలలో సంస్కృత అధ్యాపకురాలిగా ఉద్యోగంలో చేరారు. ఆ సమయంలోనే ప్రభావతి వివాహం యుగంధర్ తో జరిగింది. వివాహానంతరం ప్రభావతి, భర్తతో కలిసి, హైదరాబాదులో స్థిరపడినారు. అక్కడ ఈ దంపతులకు సత్య నాదెళ్ళ జన్మించారు. ఈ రకంగా జిల్లాలోని ఈ మారుమూల పల్లె బహుళ ప్రచారంలోకి వచ్చింది.

## మూలాలు

## వెలుపలి లింకులు
నాకూ ఉంది ఒక కల

thumb
**నాకూ ఉంది ఒక కల** పుస్తకం శ్వేతవిప్లవ పితామహుడు, పద్మభూషణ్ పురస్కార గ్రహీత డాక్టర్ వర్గీస్ కురియన్ ఆత్మకథకు తెలుగు అనువాదం.
## రచన నేపథ్యం
వర్గీస్ కురియన్ తన ఆత్మకథను దేశంలోని యువత, బాలలు తన కథ తెలుసుకుని ఉత్తేజం కలిగేందుకు గాను రాశారు. పుస్తకం ఆయన మనవడు సిద్ధార్థకు రాసిన లేఖతో ప్రారంభమవుతుంది. అందులో "సిద్ధార్థా, ఈ పుస్తకాన్ని నీకూ, ఇంకా మనదేశంలో నీ తరానికి సంబంధించిన లక్షలాది మంది పిల్లలకి కూడా అంకితం ఇస్తున్నాను. మీరంతా ఈ పుస్తకం చదవడం వల్ల ఉత్తేజితులై ప్రపంచంలోకి ధైర్యంగా వెళ్లి, మీరు ఎంచుకున్న రంగాలలో, ఈ దేశవిస్తృత ప్రయోజనాల కోసం, ఎక్కువమంది ప్రజల మంచికోసం, అవిశ్రాంతంగా పనిచేస్తారనే ఆశతో ఈ అంకితం ఇస్తున్నాను" అంటూ ముగించారు.

## ముఖ్య సంఘటనలు
## శైలి
## మూలాలు

వర్గం:తెలుగు పుస్తకాలు
వర్గం:అనువాద గ్రంథాలు
వర్గం:ఆత్మకథలు
తెలుగు వెలుగులు

thumb
**తెలుగు వెలుగులు** పుస్తకం గతంలో ఆంధ్రసచిత్ర వారపత్రికలో తెలుగు ప్రముఖుల గురించి ధారావాహికగా ప్రచురించిన వ్యాసాల సంకలనం.
## రచన నేపథ్యం
సంకలనంలో ప్రచురింపబడ్డ వ్యాసాలన్నీ తెలుగు వెలుగులు శీర్షిక (కాలమ్)గా 1959-61 మధ్య కాలంలో ఆంధ్ర సచిత్ర వారపత్రికలో వారంవారం ధారావాహికగా ప్రచురించబడ్డాయి. ఆనాటి తెలుగు రాజకీయవేత్తలు, సాహిత్యవేత్తలు, కళాకారులు, క్రీడాకారులు, ఉద్యమనేతలు వంటివారిని వాసాల్లో సమగ్రంగా చిత్రించే ప్రయత్నం చేశారు. ఆనాటి ఆంధ్రపత్రిక సంపాదకుడు శివలెంక శంభుప్రసాద్ నిర్దేశకత్వంలో సంపాదక మండలి వారు ఈ వ్యాసాలను రచించారు.ఈ వ్యాసకర్త ఎవరో ఆనాటి ఆంధ్రపత్రిక పాఠకులకు తెలియదు. పైగా ఈ వ్యాసాలు ఒకచేతిమీదుగానే వస్తున్నాయనుకునేవారని ముళ్లపూడి వెంకటరమణ ప్రస్తావించారు. ఈ వ్యాసాలు శివలెంక శంభుప్రసాద్, ముళ్లపూడి వెంకటరమణ, నండూరి, తిరుమల రామచంద్ర, పిలకా, తెన్నేటి సూరిలతో పాటు నలుగురైదుగురు రచయితలు వ్రాశామని ముళ్ళపూడి వెంకటరమణ ఆత్మకథలో వ్రాసుకున్నారు.  సినీ ప్రముఖుల గురించీ, ఈమని శంకరశాస్త్రి గురించీ ముళ్లపూడివారు వ్రాశారన్నది దాదాపు ప్రచురించిన నలభై యేళ్లకు బాపూరమణీయం ద్వారా బయటపడింది. నండూరివారు అక్షరయాత్రలో దేవులపల్లి, మరికొందరు కవిప్రముఖుల వ్యాసాలు ప్రచురించారు. కోతికొమ్మచ్చిలో ఉన్న వివరాలను బట్టి రంగా, విశ్వనాథ, ద్వారం వేంకటస్వామి నాయుడు, గుర్రం జాషువాలను గురించిన వ్యాసాలు శివలెంక శంభుప్రసాద్ వ్రాసారని తెలుస్తుంది. మిగిలిన రచయితలు ఏ వ్యాసాలు వ్రాశారో తెలియదు. వీరితోపాటు వ్యాసాలు వ్రాసిన ఇతర రచయితలు ఎవరో కూడా తెలియదు.

## వ్యాసాల శైలి
క్లుప్తంగా పేజీలోపు వ్యాసాన్ని వ్రాస్తూనే ఆ వ్యక్తి సమగ్ర వ్యక్తిత్వాన్ని ప్రతిబింబించేలా వ్యాసాలను రాశారు. వ్యాసం పక్క పేజీలో ఆ వ్యక్తి లక్షణాలను స్ఫుటంగా వ్యక్తపరిచేలా బాపు వేసిన బొమ్మలు కూడా జతపరిచారు. ముళ్లపూడి వెంకటరమణ ఆనాడు తాము కలిసి చిత్రించిన వ్యాసాలను గురించి చెప్పిన వివరాలు ఇలా ఉన్నాయి * వివిధ రంగాలలో గొప్పగొప్ప విజయాలు సాధించి పేరు గడించిన తెలుగువారి గురించిన పదచిత్రాలు. పదిహేను ఇరవై వాక్యాలలో-కావ్యం లాంటి వ్యాసం వ్రాయాలి. ఆ వ్యక్తి జీవితజీవన సమగ్రరూపాన్ని పాఠకుడి మనసులో కల్పించాలి. దానిని బాపూ రేఖాచిత్రాలతో కంటికి చూపించాలి. భయం, పక్షపాతం, మొహమాటం ఉండకూడదు. ఉంటే చెడును కూడా చెప్పి నొప్పించాలి. నొచ్చుకున్నవాళ్ళు మెచ్చుకోవాలి. అన్నీ ఒక్క పేజీకి లొంగాలి. ప్రతీ వ్యాసాన్నీ అయిదారుగురం చిత్రిక పట్టేవాళ్ళం.*

## మూలాలు

వర్గం:తెలుగు పుస్తకాలు
వర్గం:వ్యాస సంకలనాలు
వర్గం:పత్రికల లోని శీర్షికలు
మంటో కథలు

**మంటో కథలు** పుస్తకం సాదత్ హసన్ మంటో వ్రాసిన ఉర్దూ కథలకు తెలుగు అనువాదం.
## రచన నేపథ్యం
సాదత్ హసన్ మంటో దేశవిభజన విషాద ఘటనల నేపథ్యంలో ఈ కథలు రాశారు. బ్రిటీష్ ఇండియా స్వాతంత్ర్యం పొందే కాలంలో భారతదేశం, పాకిస్తాన్ లు విభజన చెందాయి. విభజనలో హిందువులు, ముస్లింలు, సిక్కులు తీవ్రమైన మతకలహాల వల్ల లక్షలమంది అపహరణలు, మరణాల పాలయ్యారు. అటు పశ్చిమ పాకిస్తాన్, ఇటు తూర్పు పాకిస్తాన్ (నేటి బంగ్లాదేశ్), మరోవైపు భారతదేశాల్లో ఎన్నో కుటుంబాలు, వ్యక్తులు తీవ్రంగా ప్రభావితులయ్యారు. మంటో రచన జీవితం కూడా అదే స్థితిగతుల వల్ల ప్రభావితమైంది. దేశ విభజన నేపథ్యంలో మానవీయ కోణంలో మంటో రాసిన కథలు సాహిత్యలోకానికే కాక సమాజం అంతటికీ దిగ్భ్రమ కలిగించాయి. ఈ కథల కారణంగా మంటో కారాగారవాసాన్ని కూడా పొందారు. ఈ కథలను ఉర్దూలోంచి ఎ.జి.యతిరాజులు తెలుగులోకి అనువాదం చేశారు.

## మూలాలు

వర్గం:అనువాద గ్రంథాలు
వర్గం:తెలుగు పుస్తకాలు